Euskarabentura gazteen espedizioa, Mauletik Getxora - Uribe kosta - 2018-03-17 - Hiruka.eus\nHiruka.eus 2018-02-19 13:43\nEuskarAbenturak proposatutako espedizioa Getxon amaituko da. © EUSKARABENTURA\nUztailean Euskal Herriko herrialde denak zeharkatuko dituen gazteentzako espedizioa aurkeztu du EuskarAbentura elkarteak. Done Jakue bideak jarraituz eta Unescok izendatutako gizateriaren ondareetatik igaroaz, 16-17 urteko 120 gaztek esperientzia ahaztezina biziko dute udan.\nRuta Quetzal izandakoak inspiratuta jaio da EuskarAbentura egitasmoa 16 eta 17 urteko gazte euskaldunei dago zuzendua, hau da, 2001-2002 urtean jaiotakoei. EuskarAbenturako kide den Irati Labaienek adierazi bezala, adin-tarte hori da, batez ere "gauzak aurkitzen eta heldutasunean definituko gaituzten esperientziak bizitzen ditugun momentua. Gainera gazte garaian harreman berri asko egiten dira eta oso garrantzitsua da harreman horietako hizkuntza ohituretan eragitea".\nEuskal Herriko 7 herrialdetako eta diasporako gazteek osatuko dute espedizio-taldea. Euskaraz dakien edozein gaztek parte hartu dezake eta ez da matrikula-kuotarik ordaindu beharko.\nEspedizioa, Mauletik Getxora\nEspedizioa uztailaren 1ean abiatuko da Mauletik, Done Jakue bidearen ibilbide Frantsesa jarraituz, Donibane Garazi eta Iruñeatik igaro eta Vianaraino. Bertatik, autobus batek Donemiliaga Kukulara eramango ditu abenturazaleak. Bertan, orain arte aurkitu diren euskarazko idazki zaharrenak ikusi ahal izango dituzte. Hain zuzen ere, bertan agertutako esaldietako bat (jizioqui dugu) da EuskarAbenturaren aurkezpen gutuna, Iker Goñik azaldu bezala, "glosak ezagutzera emateaz gain egitasmoaren izpirituarekin oso bat datorrelako: piztuko dugu; bidea piztu, hizkuntza piztu, etorkizun diren gazteak piztu".\nDonemiliagatik Añana-Gatzagara igo eta Barnealdeko bidea kontrako norabidean egingo da Iruneraino. Trenez Baionara igo eta handik Kostaldeko ibilbidetik jarraituko da, Kantauri kostalde guztia zeharkatuz, Getxoko Bizkaia zubian amaitzeko, uztailaren 31n.\nEspedizioa Euskal Herrian kokatzen diren Unescok izendatutako gizateriaren ondare guztietatik pasako da: Done Jakue bidea, Santimamiñeko kobazuloak, Ekaingo leizeak, Altxerriko kobak eta Bizkaia zubia.\nIzen-ematea, martxoaren 18ra arte\nParte hartzeko izen-emate inprimakia betetzeagaz batera gazteek motibazio gutuna eta lan bat bidali beharko dituzte. Lana egiteko hiru gai orokor daude aukeran, era librean landu ahal direnak: Euskara & zure herria, Euskara & emakumeak eta Euskara & itsasoa. Goñik azpimarratu bezala, "talentu ezberdineko gazteak erakartzeko" asmoz, elkarteak bost motako lanak jasoko ditu: historikoa, literarioa, plastikoa, musikala eta ikus-entzunezkoa.\nIzen-emate eta lanen bidalketa www.euskarabentura.eus webgunearen bitartez egingo da eta horretarako epea martxoaren 18an bukatuko da. Lanak Eusko Ikaskuntzagaz elkarlanean ebaluatuko dira eta lan onenen egileek espedizio-beka lortuko dute. Apirilaren 16an argitaratuko da abenturan parte hartuko duten 120 gazteen zerrenda.\nEuskal Herriko txoko desberdinetako hamaika lagunek osatzen dute EuskarAbenturaren talde sustatzailea. Euskararen normalizazioan eragiteko helburuz ekin zioten lanari "gazteen artean euskararen erabileran eragiteko gure aletxoa jartzeko borondatez", Iker Goñik zehaztu duen bezala. "Eta egikaritzeko aukeratutako unea ez da edozein. Izan ere 2018a Euskaraldiaren urtea izango da, kointzidentzia ezin hobea, EuskarAbenturak hiztun gazteen aktibazioan bete-betean eragin nahi duelako", gaineratu du Goñik.\nHorrez gain, EuskarAbenturak baditu beste helburu batzuk: euskal lurraldearen ezagutzan sakontzea, gazte euskaldunen sarea osatzea eta, antolatzaileen ustez, positiboak diren zeharkako beste balio batzuk transmitizea; hala nola, bizikidetza, ingurumenaren errespetua, genero berdintasuna, bizi ohitura osasuntsuak… Eta, batez ere, gazte horiek, bakoitza bere inguruan, abenturan zehar jasotako guztiaren zabaltzaile eta eragile izatea. Aipatu helburuak erdiesteko protokolo desberdinak jarriko dira martxan.


Cederna Garalur Elkarteak ekonomia zirkularreko jardunbide egokiak jaso eta zabaldu ditu Nafarroako Mendialdean – Cederna Garalur\nEkintza hori Nafarroako Gobernuko Landa Garapeneko Departamentuaren eta Nafarroako Tokiko Ekintza Taldeen arteko lankidetza-hitzarmenaren barnean burutu da, Lursarea lurralde-garapeneko agentziak koordinaturik.\nJardunbide egokiak zabaltzeaz gain, Cederna Garalur Elkarteak energia-kontsumoari buruzko hiru hitzaldi antolatu ditu irailaren bukaerarako Larraintzarren, Lekunberrin eta Leitzan.\nLEADER ikuspegia izanen duen ekonomia zirkularra ezartzeko Nafarroako Gobernuko Landa Garapeneko Departamentuaren eta tokiko ekintza-taldeen arteko lankidetza-hitzarmeneko ekintzen barnean, Cederna Garalur Elkarteak ekonomia zirkularreko proiektuen inguruko 22 jardunbide egoki jaso ditu Nafarroako Mendialdean, hainbat arlotan: hondakinen kudeaketa, energia autogeneratzea natura-baliabideak aprobetxatuz (ura, eguzkia, haizea eta biomasa), ekonomia kolaboratiboa eta turismo jasangarria, besteak beste.\nFitxa horietako batzuk “Landa-inguruneko jardunbide egokien gida”n jasoko dira (tokiko ekintza-taldeek irailaren amaieran argitara emateko asmoa dute).\nHorrez gain, Cederna Garalur Elkartea proiektu berritzaileen inguruko proposamenei buruzko zortzi bideragarritasun-azterketa tekniko lantzen ari da, gai hauetan: energia, hondakin plastikoen kudeaketa, ekonomia kolaboratiboa edo haragi-produktuak eraldatzeko guneen kudeaketa. Halaber, elkarteak hiru hitzaldi antolatu ditu energia-kontsumoari buruz Larraintzarren, Lekunberrin eta Leitzan irailaren 23an eta 30ean eta urriaren 7an, hurrenez hurren. Cederna Garalur Elkartearen asmoa da ekonomia zirkularrari buruzko jardunaldi bat antolatzea herritarrei bideratua (horri buruzko xehetasunak aurki emanen ditu).\nEkintza horiek Landa Garapeneko Departamentuak eta Nafarroako tokiko ekintza-taldeek 2019an LEADER ikuspegia izanen duten ekonomia zirkularreko ekintzak ezartzeko sinatutako lankidetza-hitzarmenaren barnean txertatzen dira; hau da, landa-erkidegoetatik martxan jartzen diren ekimenak dira, klima-aldaketak berarekin dakartzan eta landa-eremuei bereziki kaltetzen dituzten ingurumen- eta ekonomia-erronka berriei aurre egiteko. Hitzarmenaren koordinatzailea Lursarea da, jasangarritasunerako nafar sarea, Nasuvinsaren mendekoa.\nPor Cederna_Garalur| 2019-09-09T07:55:36+00:00\tseptiembre 11th, 2019|Albisteak|Comentarios desactivados en Cederna Garalur Elkarteak ekonomia zirkularreko jardunbide egokiak jaso eta zabaldu ditu Nafarroako Mendialdean


Herria balioan jartzeko proiektu estrategiko berriak onartu ditu udalak - Busturialdeko Hitza : Busturialdeko Hitza\nHerria balioan jartzeko proiektu estrategiko berriak onartu ditu udalak\nTalaiarien «memoria eta lekukotasuna» berreskuratu nahi du Elantxobeko Udalak. Busturialdeko historia, paisaia eta kultura ezagutarazteko proiektua bultzatu duElantxobeko Udalak herria balioan jartzeko eta ekonomia sustatzeko bi proiektu estrategiko ...\nTalaiarien «memoria eta lekukotasuna» berreskuratu nahi du Elantxobeko Udalak. Busturialdeko historia, paisaia eta kultura ezagutarazteko proiektua bultzatu du\nElantxobeko Udalak herria balioan jartzeko eta ekonomia sustatzeko bi proiektu estrategiko bultzatuko ditu. Horretarako, turismo kulturala, iraunkorra eta kalitatezkoaren dinamizazioa «beharrezkoa» dela uste du.\nProiektu estrategikoek Elantxobeko herriaren garapena bultzatu nahi dutela esan du Josu Olagibel Elantxobeko alkateak: «Sinergiak bilatzea da gure lana, eta ekimenak zein aurrera egiteko formulak proposatzea gure herriari bizitza emateko. Hori ezin da bultzatu eskualde mailako garapena planteatu barik. Horregatik, beti haratago begiratzen saiatzen gara».\nBusturialdeko talaiarien memoria eta lekukotasuna berreskuratzera bideratuko dute Urdaibai Itxasoari Begira proiektua. Kostaldeko herrietan talai- arien lana «beharrezkoa» izan dela azpimarratu du udalak, eta proiektu horren bitartez horien lana «berreskuratu gura dutela» esan du. Talaietan egiten zen lana ezagutarazteko panel ezberdinez osatutako ibilbidea jarriko dute QR kodeekin. Lanpostu zuzen baten eraketa proposatu dute proiektuagaz batera, «udako bisitarientzat».\nProiektuaren barnean, Talaiako begiratokia berregitea aurreikusi dute, «iriste erraztasuna hobetzeko eta balio turistikoa eskaintzeko». Ogoñon dauden bi talaiak balioan jarriko dituzte.\nEkimenagaz proba bat egiteko asmoa dauka udalak, eta «ibilbide kultural eta naturalaren formatuagaz» eskualde eta lurralde mailan zabaldu gura du. Proiektuaren garapenerako, Bizkaiko Foru Aldundiagaz kudeatu ditu diru laguntzak.\nBuelti izeneko proiektua, berriz, Busturialdeko historia, paisaia eta kultura ezagutaraztera bideratuta dago: «Kantauriar Artadian bertan aire zabalean museo bat sortzea da asmoa». Proi- ektua Bizkaiko Foru Aldundiak, Eusko Jaurlaritzak, Urdaibaiko Patronatuak eta Elantxobeko Udalak eskainitako diru laguntzekin kudeatuko da.\nEkainean ospatutako osoko bilkuran suteen aurkako egokitzapen prebentiborako proposatutako neurriak ezagutarazi zituzten. Leunbe auzoa eta Olaeta kaleko bideak egokitzea eta handitzea proposatu zuten; zabalera egokiko eta erraz iristeko ibilbideak egitea, hain zuzen. Modu horretan, emergentziazko ibilgailuentzako eta auzokoentzako bideak «irisgarriak» egitea lortu nahi dute. Leunbe auzoko lanak burutzeko 381.208,66 euroko aurrekontua dago, eta Olaeta kaleko lanetarako, berriz, 197.013,58 eurokoa.\nOsoko bilkuran, gainera, Eliza Barri plazaren erabilpena aldatzea ere onartu zen. «Oinezkoentzako eta aisialdirako erabilera berreskuratu gura da».


Iraila 2014 – ARRAZTALO\nINFORMAZIO HAZIAK I – Aurrenekoa, liburu bat\n2014/09/03 2015/05/02 Arraztalo ElkarteaUtzi iruzkina\nGaixotasun psikikoa duten pertsonen lan eta gizarte integrazioa lortzerako garaian, gizarteak duen informazio falta oztopo izugarria da. Sortzen diren arazo, estigma eta gaizki-ulertuak gaixotasuna gertutik bizi ez duenak informaziorik ez duelako sortzen dira. Horregatik, gure herrian gaixotasuna bistaratzea, informazioa zabaltzea eta hezkuntza lana egitea ezinbesteko dela uste dugu.\nLan hau bideratzeko Arraztalo Elkartean dugun bloga erabili nahi dugu, INFORMAZIO HAZIAK ereiniz. Aldiro-aldiro liburuei eta prentsa artikuluei buruzko aipamenak, sarean aurkitzen ditugun bideo interesgarriak eta beste zenbait baliabide argitaratzen joango gara, publiko orokorrak esku-eskura izan ditzan. Gizarte integrazioa lortzeko oztopoak agertzen badira, ez daitezela informazio faltagatik agertu. Zuek ere elkarbanatzeko zerbait baduzue, jakinarazi eta hemen argitaratuko dugu!\nAURRENEKOA HAZIA, LIBURU BAT\nAurreneko proposamen honetarako liburu bat aukeratu dugu. Liburuaren izenburua Guía práctica para el manejo de la esquizofrenia, Manual para la familia y el cuidador da, Elena Aznar Avendaño eta Ángeles Berlanga Adellek idatzia.\nIzenburua: Guía práctica para el manejo de la esquizofrenia, Manual para la familia y el cuidador\nEgileak: Elena Aznar Avendaño eta Ángeles Berlanga Adell.\nArgitaletxea: Ediciones Pirámide, 2006.\nLiburua irakurri nahi duenak Arraztalo Elkartean dagoen alea eskatu besterik ez du, arraztalo@gmail.com helbidera mezu bat idatziz.


UN PLAN DE CONTINGENCIA PARA LAS OFICINAS DE TURISMO – Itxaslehor\nTURISMO BULEGOENTZAKO GERTAKIZUN PLANA\nTurismo bulegoen irekitzea berehalakoa da. Hartarako, Itxaslehor Zerbitzu Turistiko-ek landu ditu prebentzio laboraleko gure enpresaren (Preving-en) gertakizun planean oinarritutako gertakizun-plana eta turismo-bulegoetarako SICTED-ari (Norakoetako Kalitate Turistikoko Sistema Integrala) buruzko eskuliburua.\nGure enpresa kudeatzen duen turismo bulegoak; Lekeitio, Portugalete, Plentzia, aireportua eta gurutzaldiak, Euskadiko Turismo Bulegoetako Euskal Sarean, Itourbask-en integratuta daude. Halako bezala, helburua dute zerbitzu integrala eskaintzeaz eta bere kontsultak egitera hurbiltzen diren pertsona guztiei kutsatzerik gabeko segurtasun higienikoa kalitateko bermatzeaz, gain.\nGertakizun-plan honen lan prozesua formatu ohiko bat, lehen, bulegoak hurrengo gaiak jaso zuen guztietarako diseinatzea izan da:\nHaietako bakoitzaren behar guztien datu hartzea.\nInstalazioak ekartzen dituzten arriskuen balioespen bateko errealizazioa.\nHartarako beharrezko babes-neurriko hartzea.\nZeregin nabarienen artean daude: espazio egokitzea, lekuaren kontrola, EPIS-erosketa (mozorroak, desinfektatzailea…), holtzak, beste batzuen artean, kartelak, garbitasuneko eta liburuxka-kudeaketako protokoloa.\nHalaber, turismo-bulego batzuetan gertakizun-plana osatu behar izan da, ibilbideak oinez kaleko eraikin bai erlijioso bai zibileko bisitarekin konbinatzen dituztenez gero, kanpokoan jarduerak, bisitaldi gidatuak bezalako, adibidez eskaintzeagatik.\nNormaltasun berria errealitatea da eta Itxaslehor-eko turismo bulegoak prestatu daude kalitate-berme guztiekin eta segurtasunarekin.


Grenois - Wikipedia, entziklopedia askea.\n47°19′14″N 3°31′38″E / 47.3206°N 3.5272°E / 47.3206; 3.527247°19′14″N 3°31′38″E / 47.3206°N 3.5272°E / 47.3206; 3.5272\nSaint-Germain-des-Bois, Asnan, Beuvron, Brinon-sur-Beuvron, Moraches, Taconnay eta Talon\n50 (%52.6) 47 (%49.5)\nGrenois Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 115 biztanle zituen.\n2007an Grenois udalerrian erroldatutako biztanleak 115 ziren. Familiak 64 ziren, horien artean 28 pertsona bakarrekoak ziren (20 bakarrik bizi ziren gizonak eta 8 bakarrik bizi ziren emakumeak), 24 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 127 etxebizitza zeuden, 64 familiaren etxebizitza nagusia ziren, 47 bigarren erresidentzia ziren eta 16 hutsik zeuden. Etxebizitza guzti hauek 127etxeak ziren. 64 etxebizitza nagusietatik 58 bere jabearen bizilekua ziren eta 6 alokairuan okupaturik zeuden; 3 etxek bi gela zituzten, 17 etxek hiru zituzten, 20 etxek lau zituzten eta 24 etxek bost zituzten. 49 etxek euren parking plaza propioa zuten azpian. 29 etxetan ibilgailu bat zegoen eta 23 etxetan bat baino gehiago zituzten.\nGrenois udalerriko biztanleria-piramidea 2009an .\n2007an lan egiteko adina zuten pertsonak 49 ziren, horien artean 31 aktiboak ziren eta 18 inaktiboak ziren. 31 pertsona aktiboetatik 24 lanean zeuden (13 gizon eta 11 emakume) eta 7 langabezian zeuden (4 gizon eta 3 emakume). 18 pertsona inaktiboetatik 12 erretiraturik zeuden eta 6 "bestelako inaktibo" gisa sailkaturik zeuden.\n2009an Grenois udalerrian 67 unitate fiskal zeuden, 111 pertsonek osaturik. Pertsona bakoitzeko diru-sarrera fiskalaren mediana urteko 16.619 euro zen.\n2007an zeuden 3 komertzioetatik, 2 higiezinen enpresak ziren eta 1 zerbitzu enpresa zen.\n2000. urtean Grenois udalerrian 10 nekazaritza-ustiategi zeuden, 415 hektarea erabiltzen.\nBNF: 152663957 (data)


Al-Qaedak mehatxua berritu die AEBei, Bin Laden hil eta hamar urtera | Mundua | Berria\nBarack Obama AEBeko presidente ohia eta haren kabineteko beste kideak, Bin Ladenen aurkako operazioa zuzenean jarraitzen, 2011n. PETE SOUZA / EFE Tamaina handiagoan ikusi\nHamar urte dira gaur AEBetako armadak Osama Bin Laden Al-Qaeda talde islamista sunitako burua hil zuela, oihartzun handiko operazio batean. Ezagun egin zen Barack Obama orduko presidentea eta haren kabinetea operazioa zuzenean jarraitzen ageri zuen irudia, eta baita Bin Ladenen heriotza baieztatu ondoko ospakizunarena ere. Buruzagi nagusia hilda, talde islamista garaitua zutela edo, behinik behin, garaitzear zirela irudikatu zuten AEBek.\nHandik hamarkada batera, ordea, bestelakoa da egoera. Ayman al-Zawahirik hartu zuen taldearen buruzagitza, Bin Laden hil ostean, eta, haren gidaritzapean, Al-Qaedak eutsi egin dio Mendebaldeko potentzien erauntsiari, eta EI Estatu Islamikoak jihadismoaren barruan lortutako zentralitatea galdu izanak berriz ere indarra eman diezaioke. Bin Ladenek izan zuenaren moduko presentzia publikorik ez du Al-Zawahirik, baina talde islamistan kohesioa mantentzea lortu izana aitortzen diote, kide asko EIra joatea eragotzi duelakoan.\nOrain, AEBek eta NATOk euren tropak Afganistandik erretiratzeak utzitako hutsuneak Al-Qaedak aprobetxatuko dituela espero da, eremu horretan zabaltzeko.\nAro berri bat zabaldu nahi du Joe Biden AEBetako presidenteak herrialde horretan, esku artean dituen auzi nagusiei heltzeko traba gisa ikusten baitu hango egoera. Duela bi hamarkada hasitako gerra itzaltzeko asmorik ez du beste aldeak, ordea. Al-Qaedako bi kideri egindako elkarrizketa bat plazaratu zuen CNN telebista kateak herenegun, eta «fronte guztietan» AEBen aurkako gerrarekin jarraitzeko prestasuna erakutsi zuten, «mundu islamiarretik kanporatzen» dituzten arte.\nAfganistanen aurkako gerran estatubatuarrak «garaituak» izan direla zioten Al-Qaedako bi kideek, eta Sobietar Batasunak herrialde horretan izandako esku hartzearekin eta horrek eragindako ondorio ekonomikoekin parekatu zuten egun AEBak hartzen ari diren norabidea. «AEBak Afganistanen eragindako gerrak rol erabakigarria izan du AEBetako ekonomian», adierazi zuten. Talde islamistak aitortu zuen berarentzat ere kostu handia izan duela gerrak, eta borrokalari gehienak Siriara bidaltzera behartu zituela. Bin Ladenen erailketa ere kolpe gogorra izan zela aitortu zuten, eta Al-Qaeda ahuldu zuela, EI egonkortzen laguntzearekin batera. Haren itzalpean geratu da Al-Qaeda azken urteetan, baina, aldiz, taldeko kideek diote «isiltasun taktiko batean» izan direla orain arte, eta «etapa desberdinak» dituen gerra bat egiten ari direla.\nTropen irteerak markatutako aro berriak talibanen hedatzea eragingo duen beldur da Afganistango Gobernua, eta horren inguruko kezka agertu zion Bidenen gobernuari, hark Afganistanen dituen asmoak iragarri zituenean. Hain justu, talibanen eta Al-Qaedaren arteko harremana argudiotzat erabilita eraso zioten AEBek herrialdeari, 2001ean. Herenegungo elkarrizketan, Al-Qaedako bi kideek eskertu egin zieten talibanei AEBen aurkako borroka bizirik mantendu izana. Haiekin duten loturaren inguruko azalpenik ez zuten eman, baina NBE Nazio Batuen Erakundeak esan izan du talibanek Al-Qaedarekin kontsultatzen dituztela bake negoziazioetan AEBekin eta Afganistango Gobernuarekin hitz egindakoak. Halaber, zenbait adituk lotura zuzena ikusten dute talde islamistaren eta TTP Tehrik-i-Taliban Pakistango taliban talde nagusiaren artean, eta uste dute Al-Qaedako kide asko Pakistanen gotortu izanak are gehiago hurbildu dituela bi taldeak.\nThe Soufan Center ikerketa taldearen arabera, Al-Qaedak 30.000-40.000 borrokalari ditu mundu osoan, eta gehien, zazpi eremutan: Afganistan eta Pakistanen, Indiako azpikontinentean, Sirian, Yemenen, Afrika ekialdean, Magreben eta Sahelen.\nTalibanak, «aginduen zain»\nAl-Qaedaren mehatxuaz gain, talibanena ere jaso dute AEBek. Ostegunean erretiratu zituzten lehen ehun soldaduak Afganistandik, baina erabaki hori berandu iritsi dela adierazi zuen atzo talibanen bozeramaile Zabihula Muyahidek, eta Washingtonek jan egin duela hasierako hitza —atzoko tropak kanpoan izango zituela hitzeman zuen Donald Trump presidente ohiak—. «Akordioa urratu izanak atea zabalik uzten digu okupazio indarren aurka beharrezkoak ikusten ditugun neurriak hartzeko», esan zuen Muyahidek, Twitterren zabaldutako mezu batean. Bere milizianoak «aginduen zain» daudela azaldu zuen, «herrialdearen subiranotasunaren, balioen eta interesen» izenean erasotzeko.\nIrailaren 11rako atera nahi ditu Bidenek AEBek Afganistanen dituen 2.500 soldaduak, hogei urteko aro baten amaiera irudikatzeko. Etxe Zuriak ostegunean jakinarazi zuen hasia zela horretan, eta, zenbait soldadu erretiratzearekin batera, ingurua militarki indartzen ere ari zela, balizko erasoei aurre egina ahal izateko.\nGutxienez 24 lagun hil dituzte bonba auto bat zartarazita


Lehuntze - Wikipedia, entziklopedia askea.\nLehuntzeko eliza eta herrigunea.\nDavid Hugla ( DVC) + (abertzale)Pettan Gillemotonia (2008-2014)\n0 - 96 metro\n10 km (Baionatik)\n2.462 (2018: 44)\n1.229 (%49.9) 1.189 (%48.3)\n% 71,78 (2011)\n% 6,52 (2011)\n% 6,02 (2013)\n% 9,02 (2010)\n% 0,46 (2011)\nLehuntze Lapurdiko iparraldeko udalerri bat da, Lapurdi Beherekoa.\n1.3 Etxetalde eta auzoak\n8 Lehunztar ezagunak\nAturri ibaiak udalerria iparraldetik mugatzen du. Aturrik berak uharte bat sortzen du udalerri honetan, gaur egun Lehuntzeko uhartea deitzen dena; uhartea sortzen duen Aturriren adarrak l'Aiguèta du izen. Kondistegi errekak, Ardanabia ibaiaren ibaiadar batek, udalerriaren hegoaldea zeharkatzen du.\nUdalerrian altuerak oso apalak dira: Aturriren ibarra itsasoaren mailan dago eta punturik altuena 97 metroko muinotxo bat da, Mugerrerekiko mugatik hurbil. Herri-barnea 70 bat metrotan dago.\nAturriren hegoaldeko auzokide lapurtarrak:\nUrketa ekialde eta hego-ekialdean.\nMugerre mendebalde eta hego-mendebaldean.\nAturriz bestaldera, mendebaldetik ekialdera:\nTarnose eta Sent Martin de Senhans udalerri okzitaniarrak; Senhans eskualdekoak, administratiboki Landetan daude.\nEtxetalde eta auzoak[aldatu | aldatu iturburu kodea]\nHerri-elkargoak[aldatu | aldatu iturburu kodea]\nLehuntze zenbait herri-elkargoren kidea da, haien artean:\nErrobi-Aturri Herri Elkargoa.\nBaiona-Donostia Euskal Eurohiria.\nUdalerri honetan Nabasia izeneko aztarnategia (musteriar eta aurignaciar garaikoa) dago.\nLehuntzeren historiaren leku nagusia Premontretarrak kongregazio katolikoaren abadetxea da, 1227an eraikia, gaur egun parrokia-eliza dena.\nHerri txikia zen Lehuntze XIX. mendean, 600 biztanle ingurukoa. Ez zuen hazkunde nabarmenik izan 1960ko hamarkadara arte; orduan hasi zen populazioa emendatzen, Baionaren inguruko udalerri guztietan bezala, eta bilakaera horrek aurrera segitu zuen XXI. mendearen hasieran, 2.000 biztanleen maila gaindituta.\nJean-Baptiste Landart 1995-2001\nFrançois Bioy 2001-2008\nPettan Gillemotonia 2008-2014\n2008an alkatetza eskuratu zuen Gillemotonia Réussir Lahonce-Lehuntze hobetu izaneko zerrendaren burua izan zen; ordura arteko François Bioy auzapezarenari irabazi zion.\nUdalerria departamendu mailako errepide hauek zeharkatzen dute:\nD 312: Aturriren ertzetik Lehuntzeko mendebaldeko bazterretara lehen eta hegoaldeko muga, Kondistegi errekaren parean gero pasatzen ditu Beskoitzerako bidean.\nD 261: Aturriren bidea segitzen du. Mugerreko Portua auzotik Ahurtirako bidean, beraz, iparraldeko auzoak zeharkatzen ditu.\nD 257: Hiru Elizateak (Milafranga, Mugerre, Hiriburu) mugarritik iparralderantz jota, D 312 gurutzatu, herri-barnera heldu eta hor ekialderantz abiatzen da, Urketarantz.\nD 161: herri-barnetik iparralderantz D 261ekin lotura egiteko, elizatik pasatuta.\nGaur egun desagertu diren bi garraio-motak azpimarra daitezke:\nAturrin ontzi mota desberdin batzuen (batez ere galuparen) bidezkoa. Orain Port de l'Aiguèta izeneko portutxo bat geratzen da, aisialdiarekin eta eskala txikiko arrantzarekin lotuta.\nTolosa-Baiona trenbideak eman zion kolpe handia ibaiaren bidezko garraioari. Herriak geltokia izan zuen baina hori ere desagertu zen, autoen erabileraren garapenarekin.\nGaur egun, beraz, garraiobide publiko bakarra autobusa da.\nHerrian Ama Eskola eta Lehen Hezkuntzako eskola publikoa dago; 2009-2010 ikasturtean 195 ikasle zituen eta adar elebiduna ere badu.\nLehuntzen elkarte ugari dago; denak Entente lahonçais delakoan biltzen dira. Haietako batzuk:\nEskulari (esku pilota) eta Lehunztarrak (pala).\n"Atxik eta segi" eta ACPG-CATCM zaharren elkarteak.\nFootball Club Lahonce-Urcuit-Briscous futbol taldea. Zelaia Lehuntzen dago.\nHik hasi: euskara eskolak eta kantua.\nTtirrittak: dantzak (mutxikoak...).\nIgandero antolatzen den merkatua ere azpimarratzekoa da.\nAndre Mariaren eliza, XII. mendekoa.\nPremontretar abadia, egun Jasokundearen eliza dena.\nEliza eta herrigunea\nEliza eta pilotalekua\nLehunztar ezagunak[aldatu | aldatu iturburu kodea]\nJean Pierre Darrigol (1790 - 1829) idazlea.\nIGNko 1344 OT (Bayonne Anglet Biarritz) 1:25.000 eskalako mapa.\n↑ Frantsesez Pierre Guillemotonia. Euskarazko izena hemen irakurgai.\n↑ Okzitanierazko toponimoa da, "ur txikia" esan nahi duena. Frantsesez ofizialki l'Aiguette.\n↑ Lehuntze Sandreren webgunean.\n↑ Abadetxea Kultura Ministerioaren webgunean.\n↑ Albistea Euskal Herriko Kazetan.\n↑ Hezkuntza Herriko Etxearen webgunean.\n↑ Elkarteak Herriko Etxearen webgunean.\n↑ Frantsestutako grafian Atchik.\n↑ Iganderoko merkatua Herriko Etxeko webgunean.\n(Frantsesez) Lehuntzeko Herriko Etxe edo udalaren webgunea.\n(Frantsesez) Lehuntzera bisitaldia Fred Fort idazlearen eskutik Euskal Herriko Kazetan.\nLiburuak: Euskal Herriko bidaia-gida/Herriz herri/Lehuntze\nBNF: 15270126m (data)\nLapurdi Behereko udalerri aurkibidea\nHiriburu • Lehuntze • Milafranga • Mugerre • Urketa\nOrriaren azken aldaketa: 12 martxoa 2021, 04:31.


Irekia Eusko Jaurlaritza - Gobierno Vasco :: Osasun Sailburua, Nekane Murgak Gernika-Lumo ospitalea bisitatu du\nOsasun Sailburua, Nekane Murgak Gernika-Lumo…\nHospital_Gernika_Visita__3_.JPG Iturria: Irekia\nVisita_hospital_Gernika.jpg Iturria: Irekia\nHospital_Gernika_Visita__2_.JPG Iturria: Irekia\nHospital_Gernika_Visita__1_.JPG Iturria: Irekia\nVisita_Hosp_Gernika__5_.JPG Iturria: Irekia\nVisita_Hosp_Gernika__1_.JPG Iturria: Irekia\nVisita_Hosp_Gernika__4_.JPG Iturria: Irekia\nVisita_Hosp_Gernika__3_.JPG Iturria: Irekia\nVisita_Hosp_Gernika__2_.JPG Iturria: Irekia\nZentroak, Busturialdeko eta Lea-Artibaiko eskualdeetako 56.000 pertsonei arreta eskaintzen dienak, datorren abenduan bere zazpigarren urteurrena ospatuko du.\nEremuka, martxan jarri zenetik, ospitaleak 000 kontsulta mediko baino gehiago eta 126.000 larrialdi baino gehiago artatu ditu eta 3.000 ebakuntza kirurgiko baino gehiago egin ditu.\nBisitan, sailburuak profesionalei egunero egiten duten lana eskertu die eta nabarmendu du zentro horrek Gernikako eta inguruetako herritarrei irisgarritasunean eskaini dien hobekuntza.\nOsasun sailburuak, Nekane Murgak, Osakidetzako Zuzendi Orokor Juan Luis Diegorekin batera, gaur goizean Gernika-Lumoko ospitalea bisitatu du, datorren abenduan zazpigarren urteurrena ospatuko duen hori. Zentroak asistentzia sanitarioa eta zerbitzu aurreratuak eta ebazpen azkarrekoak eskaintzen die Busturialdeko eta Lea-Artibaiko eskualdeetako herritarrei (56.000).\nBisitaren aurretik, sailburua zentroaren arduradunekin bildu da erakundea eta zentroaren jarduera zuzenean ezagutzeko. Instalazioak bisitatu ondoren eta, bertan, zentroko langileekin hitz egin eta haien iritzia ezagutu eta geor, plantilla osatzen duten 96 profesionalek egunero egiten duten lana nabarmendu du eta honakoa adierazi du: “Gernika-Lumoko ospitaleari esker, irisgarritasuna hobetu da, ospitaleko osasun-arreta eta etxeko ospitaleko arreta herritar horiei gerturatzeaz gain, Gernikaldeko lehen mailako arreta, osasun mentala, Errehabilitazioa eta antzeko osasun-zerbitzuak eremu bakarrean pilatu baititu. Arretaren integrazioaren eredu bilakatu da; hots, Osasun Sailaren eta Osakidetzaren estrategietako bat aurrera eraman du eta baliabideen optimizazioan lagundu du”. Era berean, “Gernika martxan jartzeak urtean Galdakao-Usansoloko Ospitalera egiten ziren 60.000 joan-etorri saihesten ditu eta osasun-zerbitzu espezializatuak eskuratzeko denbora murrizten da” gehitu du.\nBisita berean, sailburuak Gernikaldeko Lehen Mailako Arretako Unitatea, ospitalearen lehenengo solairuan kokatuta dagoena, ezagutzeko aukera izan du eta egiaztatu ahal izan du lehen mailako arretako ekipoen lanak eta bi maila asistentzialen, lehen mailako arretaren eta ospitaleko arretaren, koordinazioak duten garrantzia, herritarren osasun-beharrei erantzuterako orduan.\nMailen arteko koordinazioaz gain, jarraitutasun asistentziala hobetzen duen koordinazioaz gain, lehen mailako arreta horrek lan asko egin du azkeneko urteotan koordinazio soziosanitarioa hobetzeko, Bizkaiko bi eskualde horien mankomunitateekin kolaboratuz eta 2013an tokiko osasun-sarea sortuz. Izan ere, azkeneko horrek herritarren arreta soziala eta sanitarioa hobetzen duten ekimen eta proiektu komunak garatzen lan egiten du.\nBisitan sailburuak aukera izan du zentroak egun dituen instalazioak zuzenean ezagutzeko: 14 kontsulta, 2 ebakuntza-gela, prozedura endoskopikoen 1, Anestesia-osteko Bizkorketako Unitate 1, Kirurgia Handi Anbulatorioko Unitate 1, Larrialdietako eremua, Erradiologiako eremua, Laborategia eta erditze-aurreko eta erditze-ondoko heziketa-gela bat.\nUrte hauetan zehar martxan jarri zenetik, zentroak bere zerbitzu-zorroa handitu du eta egun dituen prestazio ezberdinak modu mailakatuan txertatzen joan da. Ospitalea 2012ko abenduaren 12an martxan jarri zenean zituen 13 espezialitate medikoei (Kardiologia, Kirurgia Orokorra, Dermatologia, Digestio-aparatua, Endokrinologia, Ginekologia, Pneumologia, Urologia, Otorrinolaringologia, Oftalmologia, Erradiologia, Traumatologia, Urologia) eta proba osagarriei, sei hilabete beranduago, Neurologia, Etxeko ospitalizazioa eta OTA, mamografiak eta bestelako proba diagnostikoak gehitu zitzaizkien. Guztira, inauguratu zenetik 265.835* kontsulta mediko artatu dira, horietatik 28.285 2018an, eta 20.922* ekografia, 3.583* mamografia eta 21.805* OTA egin dira.\nGainera, 2013an Osasun Mentala, Errehabilitazioa eta Emergentziak mugitu ziren ospitalera, Osakidetzako Sarearen beste erakundeen mendeko diren 3 eremu horiek, egun horretara arte Gernikako anbulatorioan eskaintzen zirenak. Urte horren amaieran, Larrialdiak iritsi ziren, behaketako 8 boxekin (6 helduentzat eta 2 pediatriarako), pediatriako kontsultako gela bat, 4 kontsulta-gela, triajeko bat, erizaintzako bat, sendaketa-gela bat, bihotz-biriketako berpiztea (BBB) egiteko beste bat, eta 24 orduz analisi klinikoak egiteko laborategi bat. Urtero, ia 24.000 larrialdi artatzen dira, 126.387* martxan jarri zenetik.\n2014ean jarduera kirurgikoa abiarazi zen. Eremu horretan, kirurgia oftalmologikoetarako eta traumatologikoetarako 2 ebakuntza-gela, prozedura endoskopikoak (gastroskopiak eta kolonoskopiak) egiteko gela 1, Anestesia-osteko Bizkorketako Unitate 1 eta Kirurgia Anbulatorioa egiteko Unitate 1 dituen horretan, kirurgia handi anbulatorioko 3192* ebakuntza egin dira; hau da, ingresurik gabekoa; 699* kolonoskopia eta 1.016* gastroskopia. Kirurgia handiko ebakuntzez gain, Gernikan, data honetara arte, kirurgia txikiko 5.292* ebakuntza egin dira, larruazaleko lesio onberen ebakuntza txikiak, krioterapia edo infiltrazioak, besteak beste.\nBerrikuntza gisa, irailetik aurrera, Kardiologiako erantzun azkarreko kontsulta bat martxan jarriko da, Urologian dagoeneko ezaugarri horiek dituen kontsultari gehitu zaiona. Azken finean, kontsultara doazen pazienteak, haien patologiaren arabera, zentro honetan egin ahalko dituzte egun berean espezialitate horretako beharrezko probak, horien artean ekokardiogramak eta esfortzu-probak.\n* Jarduera-datuak 2018ko abenduaren 31koak dira\nGernika-Lumon, 2019ko uztailaren 24an\nGernika-Lumoko ospitaleak zerbitzu berriak abiarazi ditu


Batzordeak EBren garapenari eta kanpoko laguntzari buruzko politiken urteko txostena onartu du - EBko berriemailea\nEuropako Batzordeak EBren garapenari eta kanpoko laguntzari buruzko 2013ko urteko txostena onartu du. 2012an egindako lana estaliz, txostenak ikuspegi orokorra eskaintzen du EBk bere garapen politikako konpromisoak nola betetzeari dagokionez, laguntzak gero eta beharrezkoenera bideratuz eta pobreziaren murrizketari dagokionez eragin handiena izan dezakeen tokira bideratuz.\n2012an, Batzordeak ia 13.8 mila milioi euroko konpromisoa hartu zuen kanpoko laguntzarekin, EBren aurrekontuaren% 9ren baliokidea. Beste jarduera askoren artean, EBk laguntza azkarra eta erabakigarria eman zuen krisi eta hauskortasun egoeretan, hala nola Saheleko lehortea eta Siriako eta Maliko gatazkak. Adibidez, Batzordeak nazioarteko bazkideekin batera ekin zion Sahel eskualdeari lehortearen, gosearen eta pobreziaren ziklo zoroa hausteko ekimena. AGIR (Alliance globale pour l'initiative Résilience - Sahel) ekimenak, besteak beste, osasungintzan eta beste sektore sozialetan inbertituko du, elikagaien merkatuen funtzionamenduan eta emakumeak ahalduntzen, nekazaritzan lan egiten dutenak barne. EB, oro har, garapenerako laguntza ofizialen munduko emaile handiena izaten jarraitzen du. 55.2an kolektiboan 2012 mila milioi euro eman zituen. Txostena sar daiteke. hemen.\nGai erlazionatuak:Urteko txostena 2013garapenEuropako Batzordeakkanpoko laguntzapobrezia


Jabi Corbal: "Ez dut mugarik, liburu batekin hasten naizenean ez dut uzten amaitu arte" - Eskoriatza - Goiena.eus\nJabi Corbal: "Ez dut mugarik, liburu batekin hasten naizenean ez dut uzten amaitu arte"\nMirian Biteri 2014-09-15 12:00\nJabi Corbal, Eskoriatza Kirol Elkartearen bulegoan, Gabez Takarraran-en jasotako oroigarria eskuetan duela.\nEskoriatza Kirol Elkarteko presidentea da Jabi Corbal. Agian, elkarte horretan egiten duen lanagatik da ezaguna Corbal. Baina kargu horren atzean, urrian 41 urte beteko dituen "eskoriatzar petoa" dago. Datozen lerroetan, geratzen zaion denbora libre gutxian dituen zaletasunak azaltzen ditu, besteak beste.\nNor da Jabi Corbal?\nEskoriatzar bat, beste edozein bezala. Kasu konetan, Eskoriatza Kirol Elkartean zaletasunez sartuta dagoen herritarra naiz; besterik ez.\nEskoriatza Kirol Elkartean zaletasunez zabiltzala diozu; baina lan asko emango duen zaletasuna izango da, ezta?\nBai, hala da. Zaletasuna da, baina presidente kargua hartu nuenetik, lana ere bada, noski. Nire zaletasuna saskibaloi entrenatzailea da; eta kirol elkarteko presidente kargua lan moduan definituko nuke.\nGogoan duzu zelan sartu zinen elkartean?\nZehatz-mehatz zenbat urte diren ezin dizut esan, baina orain dela 20 bat urte izango zen. Saskibaloi entrenatzaile moduan sartu nintzen, kadete mailako neskena. Handik bi urtera, gazte mailako mutilekin hasi nintzen; eta horren ondotik, emakumeak entrenatzeari ekin nion ostera.\nEz dago zalantzarik, saskibaloia duzu gustuko.\nHala da. Oso gustuko dudan kirol jarduera da, eta gaur egun, gutxiago bada ere, jarraitzen dut. ACB ligako partiduak ikustea gustuko dut; baina gura baino gutxiago ikusten ditut azkenaldian. NBA ere jarraitzen dut, eta baita beheko kategoriak ere, jakina. Hain justu, horixe da dibertigarriena niretako: beheko kategorietan kolaboratzea.\nElkarteko presidente kargura itzuliz, ez da samurra izango Manolo Muñoz zenaren ondotik horrelako kargu bat betetzea, ezta?\nManolok lan egiteko sistema erakutsi zigun; lan asko egitea funtsezkoa dela irakatsi zigun; eta baita elkartea familia moduan maitatzea ere. Pertsona eta profesional paregabea zen. Guk ahal duguna egiten dugu.\nOraingo zuzendaritzak ere ondo gidatzen du elkartea, 50 urte bete dituzue-eta aurten...\nBai. Dena dela, helburua ez da urteak betetzea, herrian kirola sustatzea baizik. Egia da 50 urte ez direla urtero betetzen, baina osasun ona daukagu, eta baita lantalde ona ere. Esan beharra dago ni naizela elkartearen aurpegi ezaguna, baina atzean 40 lagunez osatutako talde ezin hobea dagoela. Herria eta elkartea maite dugu, eta horrek aurrera jarraitzea ahalbidetzen du.\nKirol elkarteaz gain, izango duzu bestelako zaletasunik...\nDenbora librea familiarekin egoteko aprobetxatzen dut. Lehen, horrez gain, kirola ere praktikatzen nuen: mendira joaten nintzen eta urrian astebete gordetzen nuen Pirinioetara joateko edo, besterik gabe, bidaiatzeko. Orain, hori guztia ezinezkoa da. Hori bai, saskibaloiko Kopa Txapelketa ikustera noa urtero; aurten Malagan izan naiz, eta dagoeneko badauzkat hartuta datorren urteko txartelak ere. Kanarietara noa datorren urtean.\nIrakurtzea gustuko duzula ere badakit...\nIzugarri. Denbora nuenean asko irakurtzen nuen, baina orain, uda partean, gehienez, bizpahiru liburu irakurtzen ditut. Ez dut mugarik, liburu batekin hasten naizenean ez dut uzten amaitu arte; eta emaztea, batzuetan, haserretu egiten da.\nEskoriatzaz ere egingo dugu berba. Zelan ikusten duzu herria?\nOso ondo. Bestalde, kanpotik datorren jendea harrituta geratzen da antolatzen diren ekintzekin, bereziki uda partean. Astebururo dago zerbait, eta ez naiz kirol jarduerez bakarrik ari; Amuska eta Aitzorrotz elkarteek edo unibertsitateak, esaterako, askotariko ekintzak gertatzen dituzte. Dena dela, esan beharra dago, Debagoieneko gainerako herrietan bezala, jendeak alde egiteko ohitura duela asteburuetan, eta, agian, zerbait egin beharko genuke hori ekiditeko.\nAmaitu aurretik, beste norabait joango zinateke bizi izatera? Herriko txoko gustukoena?\nEzta pentsatu ere. Eskoriatzar petoa naiz, ez nuke Eskoriatza utziko. Herri txikia da, eta denok ezagutzen dugu elkar. Eta txoko kutunena: Atxorrotz, zalantza barik. Berezia da niretako.


Europako hauteskundeak 2014 | PSEren ekitaldia Irunen\nPSE: 'Iruzur fiskalaren galerekin enplegu plan asko ordaindu daitezke'\nEider Gardiazabalen esanetan, krisi honetan "dirua ez da arazoa, dirua badagoelako".\nPSEren hauteskunde ekitaldi bat. EiTB\nWebgune berezia: Europako hauteskundak\nEider Gardiazabal PSOEren Europako hauteskundeetarako hautagaiaren esanetan, Europar Batasunak gazteen artean enplegua sortzeko eta enpresa txikiei eta ertainei laguntzeko plan asko finantza litzake urtero iruzur fiskalaren ondorioz galtzen diren "bilioi bat euroekin".\nSozialistek hauteskunde ekitaldia egin dute Irunen, eta, bertan, Iñaki Arriola Gipuzkoako PSE-EEko presidentea eta Jose Antonio Santano alkatea ere izan dira.\n"Dirua ez da arazoa, dirua badagoelako", nabarmendu du Gardiazabalek, eta gazteen arteko langabeziari konponbidea ez bilatzea egotzi dio Europako eskuinari.\nHorren esanetan, eskuinak errefusatu egin zuen Aurrekontuetan 21.000 euroko plana gaineratzea, gazteen artean enplegua sortzeko, eta zeregin horretarako 6.000 milioi euro "baino ez" bideratzea onartu zuen.\n"Gazteen langabezia drama da, eta ekonomikoki ez da bideragarria; 21.000 euroko inbertsioa ez egiteagatik, 150.000 milioi euroko galerak daude urtero", gaineratu du.\nGardiazabalek berretsi du dirua ez dela "arazo", "gehiago bildu daitekeelako".


Irungo CAFeko langile ohi bat gaixotu du amiantoak | bidasoamedia\nIrungo CAFeko langile ohi bat gaixotu du amiantoak\nMar. 15, 2018, 1:27 p.m. osasuna\nJose Felix Vazquez Irungo CAFeko langile ohiari lanerako ezintasun iraunkor absolutua eman dio Espainiako Gizarte Segurantzako Institutuak. Aitortu du, gainera, langile horrek duen gaixotasuna, amiantoarekin lan egiteagatik sortu dela.\nHari babesa adierazteko, bere lankide izandakoek elkartasun elkarretaratzea egin dute enpresaren atarian. Aurretik batzarra egin dute beharginek, Enpresa Batzordeak deituta, amiantoaren gaiaren gainean hitz egiteko.\nGaixo dagoen langileak auzibidera eraman du CAF, kalte ordaina eskatzeko. Izan ere, ESK sindikatuak azaldu du azaroko ebazpenaren ondoren enpresak “erantzukizunei muzin” egin diela. Aurretik CAF zigortua izan da amiantoarekin lan egindakoen harira.


Merkatuko produktu asko gizonek zein emakumeek erabil ditzakete, baina andreentzakoak %60 garestiagoak ere izan daitezke. 'Zerga arrosa' esaten zaio kostu horri, eta ikusezina da askotan.\nIturria: Berria - Eskeine Legorburu\nUmeetan bezala, urdina eta arrosa bereizita daude helduen artean ere. Urdina gizonarena da, eta arrosa emakumearena. Kolore ilunak eta grafia eta irudi zuzenak gizonentzako produktuetan, eta kolore argiak eta grafia eta irudi biribilak andreentzakoetan. Eguneroko eta oinarrizko produktuak bereizita daude gizon eta emakume helduentzat, nahiz eta sorburuan produktu horiek berdinak diren.\nBereizketa egiten da, ordea, eta garestiagoak dira emakumeentzakoak direnak gizonentzakoak direnak baino. Merkatuaren jokoan, emakumeentzako produktuek prezio handiagoa dute. Beraz, bereizketak, beste dimentsio bat hartzen du helduen artean: generoarena eta ekonomikoa.\nEhunka produktuk ezkutuan daramate kostu hori, eta emakumeentzat direlako dira garestiagoak. Zerga arrosa esaten zaio praktika horri, eta, produktu askotan, kolorea da bereizgarri bakarra: produktua arrosa kolorekoa izatea. Baina ezberdintasun horrek kostuan eragiten du, igo egiten baitu. Higiene eta drogeria produktuetan gertatzen da, batez ere; merkatu ikerketen arabera, higienearekin lotutako hainbat produktu garestiago ordaintzeko prest agertzen baitira emakumeak, eta hori euren probetxurako erabiltzen dute marka askok.\nAdibidez, koloniak %40 garestiago izan daitezke emakumeentzat, krema hidratatzaileak %50, eta desodoranteak, xaboiak eta depilatzeko produktuak %25, eta ilea kentzeko edo bizarra mozteko xaflak %60 garestiago.\nIle apaindegietan eta tindategietan ere gertatzen da; emakumeei zuzendutako zerbitzuak garestiagoak dira maiz, genero ezberdintasun hutsagatik. Baita arropetan ere. Emakumeentzako jantziak gizonentzakoak baino garestiagoak dira kasurik gehienetan, arropa berdina izanda ere. Jostailuak edo eskolako materiala ere garestiagoak izan daitezke arrosak izateagatik edo neskentzakoak izateagatik bakarrik.\nAskorentzat, merkatuaren jokoa da askorentzat zerga arrosa, eskaintzaren eta eskariaren arteko hartu-emana: emakumeak gehiago ordaintzeko prest badaude, markek hori baliatuko dute; baina sustraietan genero bereizketa bat ere badagoela salatzen dute hainbat elkartek nazioartean. Frantzian, esaterako, Georgette Sand talde feministak 2014an eman zuen zerga arrosari buruzko abisua, lurraldeko saltoki handietan zein txikietan prezioei buruz egindako azterlan baten ondorioz. Sinadurak bildu zituzten eta protesta egin zuten, emakumeentzako produktuak garestiago saltzen direlako. Georgette Sandek egindako eskariari helduta, kostu hori zehazki zenbatekoa den argitzeko ikerketa lan bat egitea ebatzi zuten Frantziako Asanbleako diputatuek. Irailerako aurkeztu behar zuten txostena, baina gobernuak oraindik ez du emaitzarik jakinarazi. Hala ere, premiazko produktuen gaineko zerga —konpresena eta tanpoiena, adibidez— %20tik %5,5era jaistea onartu du Asanbleak.\nKalifornian, aurretikoa da gaiari buruzko kezka. 1995ean Kaliforniako Unibertsitateak egindako ikerketa baten arabera, emakume batek urtean 1.500 dolar gehiago gastatzen zituen produktu berdinak erosita. Legea urtebetera aldatu zuten, 1996an. Bi urte geroago, New Yorken, produktuak diskriminatzen zituzten saltokiei isunak jartzen hasi ziren. Hego Euskal Herrian polikiago doa zerga arrosaren inguruko lanketa.\nAzterketa bat eskatu dute\nAste honetan bertan, Nafarroako Parlamentuan eta Gipuzkoako Batzar Nagusietan mozio bana onartu dute Ahal Dugu taldeak aurkeztuta. Ahal Dugu-ren ustez, «badago gai honen inguruko problematika bat, emakumeen oinarrizko eskubideei eragiten diena, berdintasunari eta duintasunari, kasurako, bai eta kontsumitzaileen eta erabiltzaileen oinarrizko eskubideei ere».\nTalde politikoaren ustez, produktuen eta zerbitzuen prezio erreala jakiteko eskubidea dute herritarrek, eta, horregatik, Nafarroako Gobernuari zein Eusko Jaurlaritzari eskatu diete Hego Euskal Herrian zerga arrosa badagoen aztertzeko eta kontsumitzaileen eskubideei dagokionez zein eragin duen ikertzeko.\nEmakumeentzako produktuek duten ezberdintasun ekonomikoaren berri oso jende gutxik du, askotan kosta egiten baita kostu hori ikusi ere egitea. Supermerkatuen eta haietan salgai dauden produktuen antolaketak ere ez du errazten produktuen artean konparazio ekonomiko bat egitea. Emakumeentzako eta gizonentzako produktuak bereizita egoten dira, eta horrek zaildu egiten du prezioak alderatzeko saioa.\nHala, eroslea merkatuaren jokoan sartzen da, eta kontsumitzaileen eskubideak urratzen dira, erostera doanak ez duelako informazio guztia jasotzen. Kexak, baina, oso gutxi dira. Kontsumobide Kontsumorako Euskal Institutuan ez dute bildu zerga arrosarekin lotutako desadostasunik: «Kexa bakar bat ere ez dugu oraindik jaso», diote. Kontsumobideren prentsa kabinetetik jakinarazi dutenez, institutuak azterketarik ez du egin oraindik Araban, Bizkaian eta Gipuzkoan zerga arrosaren inguruan. FACUA erakundearen arabera, berriz, «kontsumo sistemaren iruzurra» da zerga arrosa. Erakundearen ustez, «enpresek kontsumitzaile jakin bati bakarrik zuzentzen dizkie produktu horiek, gehiago ordaintzeko prest dauden horiei». Izan ere, kontsumo gastuen erabakien %80 emakumeek hartzen dituzte, eta enpresek kontuan dute hori.


Nola sustatu zientziarekiko interesa ikasleengan | Consumer\nNola sustatu zientziarekiko interesa ikasleengan\nAdituek ohartarazi dutenez, beharrezkoa da hezkuntzaren esparruan jardutea, gazteen interes zientifikoa pizteko.\nIrudia: Wm Chamberlain\nIkasle askori zientziak gustatzen bazaizkie ere eta interesgarriak iruditzen bazaizkie ere, gutxik bideratzen dituzte unibertsitate-ikasketak jakintza-arlo horretara. Joera hori aldatzeko, espezialistek gomendatzen dute lehenengo adinetatik hastea eskolan, eta metodologia didaktiko berriak aplikatzea, ikasleek zientziaren arloan interesa izan dezaten. Irakasgaien gai-hedapena murriztea, jarduera praktikoak sartzea eta, batez ere, edukiak bizitza errealarekin lotzea dira helburu hori lortzeko eta, etorkizunean ere, gizartea zientziara gehiago zabaltzeko proposamenetako batzuk.\nGaur egungo gizartea hainbat esparrutako aldaketa eta aurrerapen zientifiko eta teknologikoek markatzen dute. Hala ere, Espainiak kultura zientifiko orokor falta du. Hala adierazten du Espainiako Elkarte Zientifikoen Konfederazioaren (COSCE) CRECE txostenak (Zientzia Gogoetarako eta Azterketarako Batzordeak Espainian), zeinak azpimarratzen baitu “gure herrialdean zientziarekiko jarrera pasiboa dela”.\nPrestakuntza zientifiko eta teknologikoa funtsezkoa da mundua interpretatu eta ulertzeko\nZergatik da beharrezkoa alfabetatze zientifikoa? Ezagutza horien balioa herritar guztientzat funtsezkoa dela defendatzen duten argudioak prestakuntza zientifiko eta teknologikoaren beharrean oinarritzen dira, mundua interpretatu eta ulertu ahal izateko eta hobeto jardun ahal izateko. “Ezagutza zientifikoa funtsezkoa da gure inguruko gaur egungo zenbait arazo ulertzeko” esan du Roque Jiménezek, Zientzia Esperimentalen Didaktikako Irakasle eta Ikertzaileen Espainiako Elkarteko lehendakariak. Oinarri hori erabakigarria da hurbilago egiteko, nola eragiten diguten ulertzeko eta konponbideetan parte hartzen ikasteko”, dio Jimenezek.\nHori lortzeko urratsik garrantzitsuenetariko bat jatorritik jardutea da, hau da, etorkizuneko helduen esparru horretako hasierako hezkuntzatik eta prestakuntzatik. Joan J. Gunivart COSCEko lehendakariak esan du “zientzia-hezkuntza bereizten ari gara”, eta hori akatsa da. Gunivart-ek ezinbestekotzat jotzen du hezkuntza-sistemari behar adinako laguntza ematea, “herritarrak zientziaren bidez mundua uler dezan”, zientzialaria izan beharrik gabe.\nEskolako lehen etapetan garatzen da zientziekiko jarrera\nZenbait azterlanek ohartarazi dute zientzien irakaskuntzarekin lotutako arazoen berri eta haiek ikaskuntzaren interesa eta kalitatea murrizten duten eraginaren berri, batez ere lehen etapetan, orduan garatzen baita arlo horrekiko jarrera. Digna Couso ENCIENDE (Zientzien Irakaskuntza Eskola Didaktikan) plataformako idazkari exekutiboak, COSCEk sustatua Zientzia eta Berrikuntza Ministerioaren laguntzarekin, erronka “aldaketa didaktiko sakona lortzea” dela esan du.\nJarraitu beharreko ildoa aurrera egitea da, “irakaskuntza-metodologia tradizionaletatik zientzia aktiboagoak eta parte-hartzaileagoak irakasteko modu berrietarantz”, dio Cousok, eta azpimarratzen du ezen, zientziak horrela irakasteko, beharrezkoa dela “irakasleek goi-mailako prestakuntza izatea eta oinarrizko eduki zientifikoetan behar adinako ezagutza izatea”.\nRoque Jiménezek onartzen du zientzietako irakasle gaituak prestatzeko lana “zaila eta konplexua” dela. Irakasgai horien konplexutasunak ezagutza teorikoak ez ezik, gaitasun didaktikoak ere eskatzen ditu. “Ikasteko zailtasuna, irakasteko sekuentzia egokia edo baliabideen erabilgarritasuna ezagutu behar dira”, dio Jimenezek.\nIrakaskuntza ez da soilik ezagutza teorikoak eskuratzera bideratu behar\nMartxoan ENCIENDE txostena aurkeztu zen. Bertan, Digna Cousok, María Pilar Jiménez Aleixandrek eta Neus Sanmartík, hezkuntza-profilerako Adituen Batzordeko kideek, ikastetxeetan adin goiztiarretan zientzia-hezkuntza hobetzeko aplika daitezkeen aldaketa nagusiak proposatzen dituzte. Aldaketa horiek zientziaren didaktikaren metodologiei eta edukiei eragiten diete.\nEzagutzak aplikatzeko jarduerak eta atazak sartzea: adituen arabera, zientzien irakaskuntzak ez du soilik ezagutza teorikoak eskuratzera bideratuta egon behar. Beharrezkoa da metodologia didaktikoak sartzea, hala nola problemen ebazpena eta egoera esperimentalak, testuinguru desberdinetan aplikatu ahal izateko. “Ez da nahikoa irakaslearen azalpena, baizik eta ikasleek ikasi behar dituzten gaitasunak praktikatzea”, diote adituek.\nEdukien hedadura murriztea: metodologia praktikoago hori sartu ahal izateko, curriculumean aldaketak egin behar dira, ikasketa-gaiak sakonki landu daitezkeen gune komun batera murrizteko. Couso, Jiménez Aleixandre eta Sanmartik nabarmendu dute ikasgelara proposamen praktikoak eramateko oztopo nagusietako bat “irakasleek hautematen duten denbora falta” dela.\nEdukiak bizitza errealarekin lotzea: zientziekiko interesa eta motibazioa handitzeko, garrantzitsua da ikasleek eduki zientifikoak beren bizitzarako garrantzitsutzat hartzea. Horregatik, irakasleek ahalegina egin behar dute arlo honetako irakasgaien didaktikan gizarte-ingurunearekiko lotura adierazteko eta kontzeptu abstraktuen eta beren interesetatik urrun daudenen pertzepzioa ezabatzeko.\n2010. urteaz geroztik, hezkuntza-komunitateak eta zientzia-komunitateak elkargune komun bat dute, zientzia gizartean zabaltzeko batera lan egiteko. ENCIENDE plataforma (Zientzien Irakaskuntza Eskola Didaktikan) proiektu aitzindaria da, COSCEk bultzatua Zientzia eta Berrikuntza Ministerioaren laguntzarekin. Bi eremuetako profesionalek aktiboki parte har dezakete bokazio zientifikoak sustatzeko eta zientzia hobeto ezagutzeko ekintza eta proiektuetan.\nHaur-hezkuntzan arreta berezia jarriz gero ere, ENCIENDE delakoaren jarduera-eremua etapa akademiko guztietara zabaltzen da, baina ez eskola-testuingurutik bakarrik, plataformak ekintzak sustatu eta diseinatzera ere bideratuta dago, testuinguru sozialetik eta zientifikotik abiatuta, zientziara iristeko jarduera publikoak sustatuz edo gaian adituak diren pertsonen laguntzarekin.\nBesteak beste, irakasleek hainbat proiektu aurki ditzakete ENCIENDE proiektuan, zientzia haur eta gazteengana hurbiltzeko, eta eskoletan aktiboki parte har dezaketen ikastetxe eta zientzialarien arteko topaketak bultzatzeko atala.\ndidaktika eskolak zientziak


Bilbao – New York – Bilbao (Kirmen Uribe) – Ulialde\nBilbao – New York – Bilbao (Kirmen Uribe)\nen 2020-06-17 por weben Eleberria, Euskara, Liburuak, Literatura, Ulialde\nArgitaletxea: Elkar, Seix Barral …\nLitekeena da gizakiak bizitzaren une desberdinetan gauza bat modu desberdinean ikustea. Egia da, halaber, gure bizitzan zehar entzun edo ikasi ditugun istorio asko ez datozela bat % 100ean bere benetako historiarekin, eta liburu honek horren berri ematen digu hein batean, eta ahozko tradizio horren eta bere testuinguruaren garrantzia erakusten digu, bihotzari ideiei baino garrantzi handiagoa emanez.\nEuskal literaturaren tradizioa txikia, apala eta desordenatua izan daiteke, baina okerrena ezkutuan mantentzea da, lau haizetara aireztatu beharko genuke. Edo agian ez da hain txikia edo nahasia izango.\nKirmen Uribek Bilbao-New York-Bilbao eleberriarekin, bidaia baten ibilbidean zehar, bizitza den bidaiaren berri ematen digu.\n“Haize berria dakar Kirmen Uriberen azken liburuak. Kontagintza-mota ohikoak alde batera utzita, autofikzioaren bidetik jo du bere lehenengo eleberri hau idaztean, errealitateko datuak material literario moduan erabiliz, fikzioaren baliabideen bitartez historia ere istorio bihurtuz eta egilea bera bere kontakizunaren objektu bihurtuz.\nLoiun abiatu eta JFK aireportura iristen den hegazkin-bidaia bat da, berez, Bilbao-New York-Bilbao eleberri hau. Baina, hegaldiarekin batera, hiru belaunaldiren historia kontatzen zaigu: aitona-amonei dagokien gerraurrekoa, gurasoen sasoiko frankismoarena, eta idazlearena berarena, XIX. mendean hasi eta XXI.eraino doan epopeia txiki baten moduan; batetik besterako lokarri, Aurelio Artetaren koadro bat, eta haren inguruko gorabeherak.”\nBilbao-New York-BilbaoElkarKirmen Uribe


N-121-Aren inguruan eztabaida parte hartzailea zabaltzea proposatu du LAB sindikatuak - Erran.eus\nN-121-Aren inguruan eztabaida parte hartzailea zabaltzea proposatu du LAB sindikatuak\nTtipi-Ttapa 2018-02-13 16:28\nJoan den larunbatean gertatu zen garraiolari baten heriotza salatu du\nPasa den larunbatean, otsailaren 10ean, N-121-A errepideak bertze langile baten bizia eraman zuen. Lan istripua 17:23 orduetan gertatu zen N 121-A (Iruñea-Behobia) errepideko 39. kilometroan Zozaia (Oronoz-Mugairi) parean eta Iruneko norabidean. Hilik suertatu den langileak 55 urte zituen eta Almerian bizi zen. LAB sindikatutik lehenik eta behin «gure elkartasuna eta babesa helarazi nahiko genioke lanean ari zela hildako langilearen senitarteko eta ingurukoei». Hau izan da urte hasieratik Nafarroan hil den lehen langilea eta honekin, 10 dira gutxienez urte hasieratik Euskal Herrian hildako langileak.\nELA, ESK, STEILAS, EHNE, HIRU eta CGT sindikatuekin batera, LAB sindikatuak ere astearte goizean Nafarroako Gobernuko Errepideen Kontserbazio Zerbitzuko Zerbitzuaren aurrean egin den kontzentrazioan parte hartu du.\nLABek egindako balorazioaren arabera, «N-121-A errepidea Nafarroan egunero trafiko handienetakoa duen errepidea da, zenbait autobidek baino gehiago. Egunero 10.000 ibilgailu ibiltzen dira errepide honetan eta horietatik heren bat kamioiak dira. Izugarrizko trafiko bolumena jasaten duen errepidea da, nazioarteko garraioaren ia osotasun guzia hemendik pasatzen delarik. Argi diogu: errepide hau ez dago, inolaz ere prestaturik, egunero pairatzen duen trafiko bolumena jasateko. Eta egoera horreri gehitu beharra zaio azkeneko hilabeteetan, autopistan kamioei kobratzen hasi direnez, bertatik pasatzen diren kamioi kopurua handitu dela eta errepidearen egoeran aunitz sumatzen dira horren ondorioak, geroz eta zulo gehiagorekin eta asfaltoaren egoera kaxkarrarekin».\nTamalez ez da lehenengo aldia langile bat errepide honetan hiltzen dena, «denoi heldu zaizkigu istripuak burura. Zoritxarrez zerrenda luzeegia da. Loteria makabro bat da langile honen bizitza moztu duena, baina edozein momentutan errepide hau erabiltzen ahal duten milaka eta milaka pertsonei tokatu ahal zaiena. Errepide nazional batez ari gara solasean, inondik ere daukan trafikoaren pisua jasateko gaitasunik ez duena, batez ere Leitzarandik joateak kamioientzat kostu ekonomiko handiagoa suposatzen duenez N-121-A errepidetik pasatzen joaten direlako», dio LABek. Eta maiatzetikan aintzinerat, zazpi hilabetez guttienez, egoera honek okerrera eginen du, zazpi hilabetez Belate eta Almandozko tunelak itxiko dituztelako eta Belateko portutikan desbideratuko delakoz trafikoa. Garraiolariek argi utzi dute jada portu zaharretikan baldin bada ere, hemendikan joaten segituko dutela. LAB sindikatuaren arabera, «aurreko Nafarroako Gobernuek inoiz ez dute errepide honen egokitzapena beraien lehentasunen artean izan, eta egin duten gauza bakarra egoerari partxeak jartzea izan da, arazoaren erroetara joateko borondaterik ez zegoelako. Baina ez da partxeak jartzeko garaia, irtenbideak bilatzekoa baizik. Errepide honen erabiltzaileak nazkatuta daude».\nAipatutako guztiarengatik LAB sindikatutik Nafarroako Gobernuari behingoz egoera honi soluzioak bilatzen inplikatu dadila eskatu diote, «tunelak Europako araudirat egokitzeaz gain, berriz ere horrelako idatzirik idatzi behar ez izateko. Gaiaren inguruan eztabaida ireki eta parte hartzailea zabaltzeko momentua da, jendartearen eskutik eta eragile sozial eta politikoen iritziak kontutan hartuta».


HH - Zentzumen tailerra | LA SALLE BERROZPE ANDOAIN\nHH - Zentzumen tailerra\nLa Salle Berrozpe Ikastetxeak Zentzumen Tailerra antolatu du, Montessori materiala eta pedagogia erabiliz, 2017an jaiotako Andoaingo haurrentzat eta beraien familientzat\nDatorren larunbatean, hilaren 27an, 10:30ean, Zentzumen Tailerra egingo da La Salle Berrozpe ikastetxean, Montessori pedagogia eta materiala erabiliz. 2017an jaiotako haurrak eta beraien familiak izango dira hartzaileak.\nHaurrak behatzen hasi zenean, Montessori ohartu zen haurrari giro antolatu batean askatasunez aukeratzen eta jarduerak kudeatzen utziz gero, bere etorkizuneko nortasuna garatzeko behar izango dituen konpetentziak menderatzeko eta gauzatzeko baldintza hobean egoten dela.\nEremuak haurrari egokitutako altzariak eskaini behar ditu, giro egoki, arin eta txukun batean. Hartara, haurrak bere kabuz aukeratu eta hartu ahal izango ditu gauzak eta materialak, helduaren mende egon beharrean. Pedagogia horretan, helduaren zeregina haurra bideratzea eta behatzea izango da.\nLa Salle Berrozpek Zentzumen Tailerra proposatzen du, senideek eta haurrek elkarrekin jolasteko, material birziklatuak, naturalak, benetako eguneroko bizitzakoak, erabiliz.\nAldez aurretik izena eman beharko da telefono honetan: 943590557 edo lsbandoain@lasalleberrozpe.eus posta elektronikoan.\nPorrotx Euskararen Hamabostaldian\nHaur Hezkuntza iruditan


Bizkaia Eskutik erakusketa Beazko Bizkaia sortzailea gunean – InfoBeaz\nBizkaia Eskutik erakusketa Beazko Bizkaia sortzailea gunean\n2019ko 26 azaroa/9:00 am - 2020ko 8 urtarrila/6:00 pm\n« Bizintek Innova Gradu Amaierako Saria\nZabalik dago 2020ko PlayStation Talents Games Camp deialdia »\nUrtarrilaren 8ra arte, Beazko Bizkaia sortzailea gunean Bizkaia Eskutik tailerretan garatutako produktuen erakusketa egongo da ikusgai. Ekonomia Sustatzeko foru Sailak bultzatutako proiektua da, artisautza eta diseinuko profesionalen arteko lankidetza sustatzen duena, eta Martín Azúa tutore izan duena.\nDiseinugintzako hemezortzi profesionalek eta artisautzako hamahiruk beren trebetasunak batu dituzte artisautzaren irakurketa garaikidea egiteko eta gure kulturan oinarritutako hainbat objektu sortzeko, Bizkaia bisitatzen dutenen oroimenean eragina izan dezaten. Hor daude txalaparta, Kantauriko baleak, flyschak, euria, gazta, arrantza, abeltzaintza edo burdinola-tradizioa.\nErakusketa osatzen duten 14 piezen atzean bi hilabeteko lana dago, hainbat hitzaldi eta tailer, eta beste helburu asko, elkarlanerako proiektu bat bultzatzeaz haratago: artisau-sektorea prestatzea enpresa gisa hazteko funtsezkoak diren gaietan, erakustea iraganeko munduak rol garrantzitsua duela etorkizunean eta artisautzako profesionalek rol garrantzitsua dutela berrikuntzan, edo artisautzaren funtzioa kultura egitea dela… Zatoz Beazera ikustera!\n2019ko azaroa 26/9:00 am\nurtarrila 8/6:00 pm


Historia ikasteko sarean: Gotzon Elortza zinemagile aitzindaria hil da, euskaraz egindako lehen film dokumentalen egilea\nGotzon Elortza zinemagile aitzindaria hil da, euskaraz egindako lehen film dokumentalen egilea\nBerria.info » Papereko Edizioa » Plaza\nIgor Susaeta, 2012-06-12\nGotzon Elortza, Getxon, 2010eko maiatzean.\n/ JON HERNAEZ / ARGAZKI PRESS\nDelineatzaile modura Euskal Herrian diru gutxi irabazten zela eta, Gotzon Elortza (Bilbo, 1923 - Getxo, 2012) Parisera joan zen 1953an. Gogoko zuen argazkigintza, eta hirian zinemarekin ere zaletu zen.\nEgun batean, Le Monde egunkarian artikulu bat irakurri zuen, hizkuntza minorizatuak eta ikus-entzunezkoak lotzen zituena. «Ikus-entzunezko laguntzarik ez duen hizkuntza hil egingo da luze gabe». Elortzaren hitzak dira, artikuluaren mamia laburbilduz. Eta ideia horri tiraka, euskaraz filmaturiko aurreneko dokumentalak egin zituen.\nAskoren esanetan, euskal zinemagintzaren aitzindaria izan zen Elortza. Herenegun hil zen. Ereagatik Matxitxakora (1959), Aberria (1961), Elburua Gernika (1962) eta Avignon (1963) izan ziren Elortzak egindako dokumentalak.\nHaren ekarpenari merezitako sona ematearren, Euskadiko Filmategiak aurreneko hiru lanak zaharberritu eta kaleratu zituen iaz —BERRIArekin doan banatu ziren—. Gainera, Donostiako Zinemaldian ere eman zituzten, Zinemira sailean.\nEuskal Herriaren ikuspegi orokorra erakusten ahalegintzen zen Elortza bere dokumentaletan. Berak esaten zuen «gerrikoa estutu» behar izan zuela material guztia erosteko. Lehendabizi, 16 milimetroko kamera, hiruoinekoa gero, ikusgailua, proiektorea... Eta hasi zen irudiak grabatzera Euskal Herrira etortzen. Beti ezkutuan. Beti Bisi Unanue emaztearekin. Auto zahar batean hamasei orduko bidaia egin, bi egun baliatu filmatzeko, eta laugarrenean, buelta etxera, Parisera. Ereagatik Matxitxakora dokumentalean, esaterako, Mundaka, Bermeo, Plentzia eta Gernika zer ziren azaldu nahi izan zuen. Gero, Parisko Euskal Etxean eta Baionan erakutsi zituen dokumentalak; baita Donostian eta Berangon ere (Bizkaia), geroago.\nDen-dena bere kabuz egiten zuen Elortzak. Ahotsa jartzen zien eta etxean zituen diskoetatik kantu batzuk aukeratzen zituen zintara pasatzeko. «Lan asko egin behar zen. Benetan, sinesmena behar zen horrelako lan nekagarrian sartzeko. Sekulako lana zen. Ordu pila bat sartzen nituen hori egiteko; jakina, lantokian zortzi ordu eman eta gero», esaten zuen.\nAberria lanarekin (1961) Euskal Herriaren ikuspegi idiliko bat eman zuen, haurtzarotik zahartzarorainoko bidea eginda, eta baserriaren figura baliatuz. Jon Enbeita, Balendin Enbeita, Jon Lopategi, Victor Olaeta eta Aitor, Elortzaren beraren semea dira protagonistak.\nElburua Gernika-rekin erakutsi nahi zuen kontzientzia kolektibo bat indarra hartzen ari zela berriro. Halere, Elortzak esaten zuen bere dokumentalak «oso xaloak» zirela. «Izan ere, errepresioa oso handia zen garai hartan». Iruditzen zitzaion «lan psikologikoa» egin zuela batez ere. «Oso erakargarria zen pertsona bat, bi edo ehun pantaila batean jartzea; gainera, euskaraz hitz egiten eta euskal musika aditzen». Horregatik, adituek esaten dute filmaketa haiek balio etnografiko, historiko eta linguistiko handia dutela.\nMargolaria ere bai\nLan haiek zirela eta, 1968an kartzelatu egin zuten, Basaurin. Agustin Ibarrola ezagutu zuen han, eta artistak margotzen erakutsi zion. Egurrean egindako grabatuen teknika landu zuen batez ere, eta horren emaitza izan ziren Gure herria eta Gure baserri margolanak. Kartzelatik atera zenean ez zuen filmak egiten jarraitu, dirurik ez zuelako. Baina jaso zuen onespena 40 urte geroago. «Guri esker, egun euskarako zinema dago». Artikulu batek eman zion ideia.\nGotzon Elortza euskaraz egindako lehenengo dokumentalen egile. Gotzon Elortza euskaraz eginda existitu diren lehenengo dokumentalen egilea da, 60. hamarkadan egin zituen. Ondare Udaberria ekimenean omenaldia jaso zuen. Subido por HamaikaTB el 04/01/2011.\nGotzon Elortza omentzen Getxon. imanollanda, 30/04/2010.\nEl Festival de San Sebastián rinde homenaje a Gotzon Elorza (2011)\nTres documentales de Gotzon Elorza inician el Ciclo de Cine Vasco de Kultur Campus de Araba. El Ciclo está concebido como homenaje a los cineastas que durante el periodo franquista consiguieron mostrar la cultura vasca en su cine (2011)\nGotzon Elortza, cineasta y pintor de Getxo (2012)\nAitor Elorza Unanue, nire laguna. (Paris 1960-Baiona 2006)\nAdiorik ez, Gotzon, Bisi eta Aitor !\nPublicado por Marta Pelayo Fernández en 12:48\nEtiquetas: 2012, 60. hamarkada, Agustin Ibarrola, bertsolariak, dokumentala, Euskal Herria, frankismoa, Getxo, Gotzon Elorza, herbesteratuak, presoak, transizio demokratikoa, XX, zinema


Udako bainuak: Barne aldeko uren kalitatea, konpondu beharrekoa | Aldizkaria | EROSKI CONSUMER\nUdako bainuak: Barne aldeko uren kalitatea, konpondu beharrekoa\nHondartza, ibai, urtegi edo erreketako igerilekuak dituzten udalerriak behartuta daude erabiltzaileei leku horietako uraren egoeraren berri ematera. Horretarako, bainu-denboraldian zehar uraren osasun-kalifikazioa erabakiko duten baldintzak bete behar dira. Derrigorrezko parametroak (gida balioa eta balio inperatiboa) kontrolatu behar dira, baina baita uraren kolorea, olio-mineral, substantzia tentsoaktibo, alkitran eta abarren presentzia eta uraren gardentasuna ere. Detektaturiko maila gida balioaren azpitik baldin badago, (100 unitate ur beltzetako koliforme ehun mililitro bakoitzeko) uraren kalifikazioa "oso egokia" izango da eta kalitatea "oso ona". Gida balioaren eta balio inperatiboaren artean baldin badago (2.000 unitate ehun mililitroko), hondartza "gai" izango da eta kalitatea ona. Mailak balio inperatibotik gorakoak diren kasuan bakarrik kalifikatuko da ura bainurako "desegokitzat".\nTalde ekologistek ere banderaren ikurra ezagun bihurtu dute, baina kolorea aldatuta. Beltza eta berdea erabiltzen dituzte erabiltzailearen arreta erakartzeko, eta hondartzen kalitatea uraren egoeraren menpe bakarrik ez dagoela adierazteko. Urak adina garrantzi du garapen ekologikoak ere eta itsasertzek oraindik jasaten duten kutsadura eta degradazio maila konpondu eta zuzenduko duten neurriak eskatzea da ekologisten asmoa. Hirigintza aldetiko erasoak eta hondartzen garbitasuna ere kontuan izan beharreko parametroak direla uste dute, uraren egoera ona baldintza ukaezina den arren, kostaren ingurumen-osasuna delako Rio de Janeiroko Lurraren Gailurretik atera ziren "garapen jasangarriaren"·aldeko konpromisoetako bat.\nBainurako urek 2000. urtean izan zuten kalitatea aztertzen duen 2001eko maiatzean Europako Batzordearen txostenak dio Espainiako estatuko itsasertzeko uren %98,1ak bainurako "kalitate onargarria" azaldu duela, hau da, aurreko urtean baino %0,4 gehiago. Gainera, horien artetik, %88,7k kalitate oneko uraren maila erdietsi zuen. Hala ere, Espainiari eguneko 7,6 milioi pezetako isuna jartzea eskatu zion Batzordeak Europako Justizia Epaitegiari, barnealdeko bainurako uren kalitatearen inguruan Europan dagoen araudia betetzen ez duelako. Isuna ez da galdatu ahal izango Bruselak onartutako errekurtsoak Gortean epaia izan arte eta hori ez da 18 hilabete baino lehen gertatuko; horrenbestez, estatuko agintariek denbora gutxi dute ahal den neurrian egoera hori konpondu eta isuna saihesteko. Batzordeak adierazi zuen barnealdeko urek erdipurdiko emaitzak eman dituztela eta gero eta ibai eta aintzira gutxiago har daitekeela bainurako egokitzat (2000. urtean barnealdeko 14 bainu-puntu desagertu ziren, 5 berri sortu baziren ere). Azterturiko 202 bainu-gune kontinentaletatik, %79,2k kalitate onargarria erakutsi zuten, baina %31,2k baino ez zuen lortu "kalitate onekoa" definizioa.


Kultur-gune berri bat eraikitzeko proiektua aurkeztu du Bilduk - Aiaraldea.eus\nKultur-gune berri bat eraikitzeko proiektua aurkeztu du Bilduk\nAitor Aspuru Saez 2012-05-25 14:35 Laudio\nAltzarraten aurreikusitako proiektua, egoera ekonomikoa dela eta, momentuz, egingarria ez dela azalduz, Laudioko Bildu koalizioak beste proiektu bat aurkeztu du gaur. Egitasmo berria Aldai plazan dagoen orubean kokatuko litzateke.\nUdal taldeak gaur aurkeztu duen ideia orubea lehiaketa publikora ateratzearena da. Esleipen honen bitartez Laudioko Udalak 20 etxebitza libre eraikitzeko eta saltzeko aukera eskeiniko luke, eta trukean, enpresak kultur gune bat atondu beharko luke eraikin horren sotoan.\nAltzarraten egin behar den proiektua, egoera ekonomikoa dela eta, momentuz, egingarria ez dela azalduz, Laudioko Bildu koalizioak beste proiektu bat aurkeztu du gaur. Egitasmo hau Aldai plazan dagoen orubean kokatuta egongo litzateke.\nUdal taldearen ideia leku hau lehiaketa publiko batean eskeintzea da. Esleipen honen bitartez Laudioko Udalak 20 etxebitza libre eraikitzeko eta saltzeko aukera eskeiniko litzateke. Horren truke, enpresak kultur gune bat gauzatu beharko luke eraikin honen sotoan.\n300 eserleku baino gehiago, eskenatoki handi bat eta irisgarritasun aldetik, leku egoki eta publiko bat eskuratzea da koalizioaren helburua, inbertsio ekonomikorik egin gabe, noski.\nIkerketa teknikoak eta epeak\nUdalaren teknikoekin hitzegin eta gero, hauek baiezkoa eman diote proiektuari. Orain gainontzeko taldeen esku dago adostasun bat lortzea. Prozesu honetan, herriko talde kulturalekin ere harremanetan jarriko da udala.\nDena den, epeak direla eta, gehienez, Koldo Zabalaren ustez, proiektu hau legealdia bukatu baino lehen hasiko litzateke.\nEtxebizitza bakoitzak, legalki, aparkaleku bat behar duenez, Udalak Herriko Plaza azpian dauden aparkaleku batzuk kudeatzeko eta saltzeko aukera emateko prest dago proiektu interesgarriena aurkezten duen enpresari.\nDena den, Bilduk ez du Altzarrateko Antzokiaren egitasmoa guztiz baztertzen, hori bai, Natxo Urkixoren aburuz: "Ezin dugu itxaron Altzarrate heldu arte, zerbitzu publiko bat eman behar dugu".\nErantzunak: 5 (Anonimo, Lamuzatik, , ufa, laudiar bat)\nlaudiar bat 2012-05-25 16:53 Erantzuna | #1\noso leku egokia iruditzen zait, herri erdian, aparkaleku baten ondoan... Laudiok zerbait behar du lehen bait lehen, ez 10 urte barru. Orain Bilduk egin behar duena da beste taldeekin hitz egitea eta akordioetara heldu, eta beste taldeak herriak zer behar duen pentsatu. Ia ikusten dugun\nufa 2012-05-27 17:48 Erantzuna | #2\nufa, ufa, ufa... deja vu sentsazio bat berriro ere... non dago aldaketa? non daude herri-eragileak?... berriro ere alboratuak, berriro ere udal-gobernu batek distira eraikin batekin erdietsi guran... beste proiektu bat tiraderan gordetzeko? herriko gabeziak kultur arloan horrela konponduko dituzue?\nentzuten al dituzue eragileak?\nnon da "kultur-ola"?...ufa!!\nLamuzatik 2012-06-05 18:19 Erantzuna | #4\nUste dut ez dela ongi ulertu gaia. Udalak oposizioari lehenengo, eta kultur taldeei gero, aukera hau dagoela azalduko die elkarren artean egokitasuna aztertzeko.\nNire ustez aukera polita da, baina hori ez du Bilduko udal taldeak esan behar, laudioko herriak baizik. Hori da orain tokatuko dena, denon artean eztabaidatzea eta sakontzea.\nProposamen honek ez du ezer ikusterik erortzen ari diren eraikinen arazoarekin. Hori, zalantzarik gabe, diru mordoa egon den urteetan egin gabe utzi den eginbehar bat zen, orain asko konplikatzen dena. Guztiz ados horretan. Gakoa da gaur egungo egoera ekonomikoa dena izanda ere, aukera bat dagoela behar beharrezkoa den lokal bat eskuratzeko. Hemen ez bada, oso zaila izango da 3 milio euroengatik horrelako zerbait egin ahal izatea.\nEta gainera Aldai plaza sasi-basamortuari beste balore bat emateko, eta beste funtzionalitate asko indartzeko balio daitekena.\nBaina hori da orain mahai gainean dagoena, eta orain eztabaidatu behar dena.\nEta kanpotik ikusita, guztiz bateragarria izan daitekena, bai etorkizunean Lamuza parkean proiektu aberatsa eta berritzaile bat egitearekin, zein Altzarraten beste egitura handiago bat egitearekin.\nAnonimo 2012-06-06 10:58 Erantzuna | #5


Euskal Argentinar Merkataritza Ganberak martxoaren 18an abiatuko du 2017ko ekintza programa, BAC jaialdian\nMartxoaren 18an ‘Buenos Airesek Euskal Herria ospagai’ (Buenos Aires celebra el País Vasco) Jaialdian stand informatiboa muntatu ondoren, enpresen arloari zuzendutako hainbat jarduera burutuko ditu Ganbarak Argentinan eta baita atzerrian ere, EuskalKultura.com jakinarazi dionez. Urtearen lehenengo seihilekoa bukatzeko Euskal Sukaldaritza II. Astea antolatuko du Argentinako zenbait hirietan, uztailaren hasieran, San Fermin ospakizunen baitan.\nBuenos Aires, Argentina. “Argentina eta Euskal Herriaren arteko negozioak bultzatzeko eta Argentinako eta Hego Amerikako euskal jatorrizko enpresarioen arteko aktibitate komertziala sustatzeko helburua” duen Euskal Argentinar Merkataritza Ganberak 2017ko martxotik uztailera bitartean egingo dituen ekintzak kaleratu berri ditu.\nAurreko edizioetan egin legez, aurten ere Ganberak stand instituzionala izango du ‘Buenos Aires Celebra’ jaialdian. Standean, aurtengo aktibitateak zabaltzeaz gain, Argentina eta Euskadiko enpresen informazioa eta bi herrialdeetan negozioak egiteko aukerei buruzko informazioa eskainiko dute Ganberako kideek. Euren produktuak eta zerbitzuak ezagutarazteko lekua ere izango dute Ganberako kideek martxoaren 18an hiriburuko Mayo Etorbidean egingo den euskal elkarretaratze handi honetan.\nApirilaren 26tik 29ra FIAR Rosarioko Nazioarteko Elikagai Azoka egingo da Rosarion. Hor ere, enpresen elkarteak Euskal Herriko enpresen presentzia bultzatuko du, stand bat muntatuz Ferian, kideek euren produktu eta zerbitzuak ikusgai jar ditzaten. “Rosario Argentinako nekazaritza, abeltzaintza eta industria gune nagusia da eta Santa Fe probintzia, esnegintza gune garrantzitsuena; hori dela eta FIAR Azoka Hego Amerikako enpresari eta profesionalen elkarretaratze nabarmenena da eta aukera paregabea ematen du produktuak aurkeztu, trukatu eta salerosteko”, azaldu digute Ganberatik.\nMaiatzean Ganberako ordezkari bat Euskal Herrira bidaiatuko da eta Espainiako Merkataritza Gune Irekiak izenpean CAMEk antolatuko duen 7. bisitan hartuko du parte. Bidaiaren baitan Bilbo, Gasteiz eta Donostiako guneak bisitatuko dituzte eta Ganberako ordezkariak aukera izango du Euskal Herriko enpresariekin eta udaletako eta Foru Aldundietako agintariekin harremanetan sartzeko.\nBestalde, Euskadiren Argentina-Mercosur-erako Ordezkaritzak eta Bilbao Exhibition Centre-k (BEC) gonbitea luzatu diote Ganberari, Ferroforma Azokaren 22. Edizioan parte hartzeko. Azoka ekainaren 6tik 8ra izango da eta Ganbarak burdingintzan aritzen diren enpresari argentinarrak animatu nahi ditu Azokarekin bat egiteko.\nHonez gain, eta Ganbera argentinarrak Mexikoko EmpreBask Ganberarekin daukan kooperazioaren baitan, bi telekonferentzia egingo dira. Hitzaldietan bi entitateetako kideek hartuko dute parte, gaia izanik: azpiegitura eta energia berriztagarrien arloetan inbertsioak egiteko Argentinan daude proiektuak.\n2017. urteko lehenengo sei hilabeteko programa uztailean amaituko da Euskal Sukaldaritza Astearen bigarren edizioarekin. Aste honetan herrialde osoko jatetxeek har dezakete parte eta uztailean egingo da San Ferminen giroan ere baliatzeko.\nArantxa Anitua da FEVAko lehendakari berria, orain arteko buru Javier Ederrak kargua utzi ondoren\n2019ko Buenos Aires Celebra-k Euskal Herriko tradizioak eta etorkizuna batu ditu, jai paregabe batean (II)


Txinako L formako eskuila fabrikatzaileen fabrikatzaileak - OraTek\nEtxea >Hortz arteko eskuila > L formako eskuila interduala\nAtzeko hortzetako plaka kentzeko egokia den L formako eskuila interdentala\nPlaka kentzeko tasa% 95era hobetzen da hortzetako eskuilarekin konbinatuta!\nL itxurako eskuila artekoa, lepo luzearekin, atzera hortzetara heltzeko erraza.\nHortzetako eskuilarekin garbitu besterik ez, hortz artean dagoen plakaren% 58 garbitzen duten bitartean, L formako eskuila interdentalak eta hortzetako eskuilak plaka% 95eraino kentzeko gai dira.\n"Erabilgarritasuna" lehen lehentasuna\n(1) Zurda-punta leunak txikiaren karga murrizten du hutsuneak sartzerakoan.\n(2) Eramangarrientzako kapelak erantsita daude.\nTxertatu leuna mihitik edo alboetan\nAltzairu Herdoilgaitzezko Hariak Dupont Bristle Hortzetako eskuila Hortzetako eskuila hornitzen dugu. 20 urtez ahozko zainketarako produktuak eskaini genituen, Europa, Asia eta Amerikako merkatu gehienak estaltzen. Txinan epe luzerako zure bazkide izatea espero dugu.


Martxoaren 20tik 26ra XIII. Soinurbil Musika Astea Usurbilen | Usurbildarrak aurrera\n← Errausketaren Aurkako Mugimenduak larunbatean Anoetan prentsaurreko jendetsua egingo du\nXua Lasagabaster Urangaren partetik usurbildarrei eskertza gutuna →\nMartxoaren 20tik 26ra XIII. Soinurbil Musika Astea Usurbilen\nPosted on 2017/03/20 | Utzi iruzkina\nGaur hasiko da Zumarte Musika Eskolak Usurbilgo Udalaren laguntzarekin antolaturiko 13. Soinurbil Musika Astea. Martxoaren 20tik 26ra egunero musika aukera zabala entzun eta ikusteko aukera egongo da herrian.\n18:00-19:00 Organo erakustaldia Salbatore Elizan. Joan Luis Atxega herritarraren eskutik Usurbilgo organoa gertutik ikusteko aukera egongo da. Usurbilgo organoa berezia da. 1907an Parisen eraiki zen, Cavaillé-Coll lantegietan.\n18:30 “Kontu kantari” jolasean ikasi, musikaz hazi Sutegin. Euskarazko hamar haur-kantuen kontzertua txotxongiloekin.\n19:00 Organo eta txistu kontzertua Salbatore Elizan. Organo-jotzailea: Juan Luis Atxega Pagola. Txistulari bakarlariak: Estanis Karrera Sarasola eta Aitor Pagola Arizmendi. Lezoko eta Usurbilgo txistulari taldea.\n19:00 Beasaingo musika eskolakoen bisita Sutegin. Beasaingo Loinatz Musika Eskolakoak Usurbilera etorriko dira urtean zehar egindako lana erakustera. Sarrera: doan.\n20:00 Rockalean ikuskizuna kalean.\n12:00 Zumarteko pop-rock taldeen kontzertua Mikel Laboa plazan.\nAdin desberdinetako ikasleak izango dira bertan parte hartuko dutenak: Zappa taldea, Nesquik Taldea, Ixaksonak Taldea, Ganbarakada Taldea eta The Hastelen´s Taldea.\nMartxoak 26, igandea\n12:00 Azkoitiko musika bandaren kalejira eta kontzertua.\n13:00 Kontzertua frontoian.


Toti Martinez de Lezeak liburu berria argitaratu du - Nafarberri\nHome kultura Toti Toti Martinez de Lezeak liburu berria argitaratu du\nToti Martinez de Lezeak liburu berria argitaratu du\nUxue Zubizarreta ordua: 13:35 kultura, Toti,\nToti Martinez de Lezeak liburu berria argitaratu du, "Tierra de leche y miel". Ereinek eman du argitara idazlearen 22. liburua, euskeraz eta gazteleraz. Erdi Arora bidaiatzeko aukera ematen digu idazleak, historia 1238an hasten baita.\nDiario Vascok liburuaren lehen kapitulua irakurtzeko aukera eskaintzen du, Erein argitaletxeak baimenduta.\nToti Martinez de Lezea - Egilea: Irekia, CC Atribution lizentziapean, Flickr


Azpeitian txupinazoa botatzeko prest - Urola Kostako Hitza : Urola Kostako Hitza\nAzpeitian txupinazoa botatzeko prest\nGaur hasiko dira saninazioak Azpeitian, eta Odol Emaileen Elkarteko boluntarioak eta Lagun Onak futbol klubak arduraduko dira udaletxetik txupina pizteaz. Hango kideekin hitz egin du UROLA KOSTAKO HITZAk.\nInoiz baino anitzago eta ekitaldiz beteta datoz Azpeitiko San Inazio festak. 12:00etako txupinazoarekin hasiko dira lau eguneko jaiak, eta Odol Emakuleen Elkarteko boluntarioak eta Lagun Onak futbol klubak arduraduko dira udaletxetik txupina pizteaz.\nIñaki Alberdi, Odol Emaileen Elkarteko boluntarioa: “Azpeitiko odol emaileak dira txupinazoan omenduko dituztenak”\nOdol Emaileen Elkarteak 50 urte beteko ditu urrian, eta hori dela eta, txupinazoa botako duzue elkarteko ordezkariek. Ohore bat al da hori zuretzat?\nOhore izugarria. Garrantzitsua da elkarteak urteotan egin duen lana herriaren aurrean aitortzea. Herritar ugarik urteak daramatzate odola ematen, eta nik esango nuke ohorea herriarena dela. Guk lana egiten dugu trasteak prestatzen, hau eta bestea antolatzen, baina Azpeitiko odol emaileak dira gaurko txupinazoan omenduko dituztenak. Urteotan odola ematera zintzo-zintzo joan direnek egin duten lana eskertu nahi dugu. 700 bat odol emaile daude egun aktibo.\nAsko al da hori?\nOndo dago kopurua, Azpeitiak dituen biztanleak kontuan hartuta. Dena den, emaile gehiago ere hartuko genituzke, batez ere, gazteak. Gazteak falta dira. Adinekoek botikak-eta hartzen dituzte, eta pixkanaka odola emateari uzten diote. Horregatik, odol emaile berriak animatzen ez badira, kopurua gutxitzen joango da. Azken urteetan, asko jaitsi da kopurua. 2011koa izan zen urterik onena, jende gehienak odola eman zuen urtea izan baitzen; hilean ia ehun pertsonak eman zuten odola. Orain, 80 lagunek ematen dute hilero odola, batez beste.\nGazteak animatu behar dira, beraz.\nBai. Odola ez dute supermerkatuetan saltzen, eta horren kontzientzia hartu behar dute gazteek. Behar-beharrezkoa da odola gauza askotarako: ebakuntzetarako, gaixo daudenei transfusioak egiteko, erditzeetarako… Gainera, odola ematen duzun bakoitzean sekulako betetasuna sentitzen duzu barruan. Karitate ekintza da odola ematea; bizitzak salbatzen dira odola emanda.\nZenbat lagun aritzen zarete elkartean lanean?\n6-7 boluntario ibiltzen gara; horietako bat, Juan Jose Larrañaga, sorreratik da elkarteko kidea, eta bera arduratuko da suziria pizteaz. Gure lana da emaileentzat janaria nahiz lokala lortzea eta dena ondo doala ziurtatzea. Jendea odola ematera animatzea ere bada gure egitekoa.\nIñigo Arregi, Lagun Onak futbol klubeko presidentea: “Urteotan egin dugun lanaren aitortza da txupinazoa botatzea”\nAurtengo saninazioetako txupinazoa botako duzue odol emaileekin batera. Urduri al zaudete?\nEguna iristeko desiatzen egon gara futbol taldeko kideok, eta urduritasun apur bat ere badugu, ardura handia baita saninazioetako suziria botatzea. Guretzako ohorea da herriko festetako txupinazoa botatzeko aukera izatea, eta oso gustura onartu genuen proposamena.\nZer esan nahi du zuentzat herriko festetan suziria botatzeak?\nLagun Onak futbol taldeak urte hauetan guztietan egindako lanaren aitortza dela iruditzen zaigu. Zuzendaritza batzordean gauden zortzi lagun igoko gara udaletxeko balkoira, eta horrez gain, historian zehar batzordeko lehendakari izan zirenei ere suziria botatzeko gonbidapena egin diegu. Izan ere, futbol taldearen 75. urteurrena dela-eta tokatu zaigu batzordean gaudenoi suziria botatzea, eta aldi berean, guk ere futbol taldearen alde lanean ibili izan direnei aitortza egin nahi diegu.\nLotura estua al duzu saninazioekin?\nSan Inazio eguneko prozesioan gure aita ateratzen zen bere garaian, eta usadioari jarraituz, egun horretan santua ematen ateratzen naiz duela hainbat urtetatik. Beraz, esan daiteke lotura badudala herriko festekin. Ilusioa egiten dit txupinazoan parte hartzeak.\nLagun Onak futbol taldearen 75. urteurrenarekin batera etorri zaizue udaletxeko balkoira igotzeko aukera. Nola joan dira orain arteko ekitaldiak?\nLagun Onaken 75. urteurrenaren harira, herritarrek gure ekintzetan parte hartzea nahi genuen, eta urte osoan zehar hainbat jarduera gauzatu dugu, 2019a futbol taldearen urtea izan dadin nahi baikenuen. Orain arteko ekitaldiak oso ondo joan dira, eta hemendik aurrerakoak ere hala joan daitezen espero dugu.


Grabazio data: 1989-8-16\nBerriemailea: Sebastian Ziganda\nGai nagusia: Hizketa librea.Galdeketa: aditz eta izen morfologia.\nGaiak: abeltzantza, abeltzantza: behiak, autoak, denetarik, eguraldia: elurra, elkartea, eskola, euskara, ezkontza, feriak, Gerra, gramatika: fonetika, gramatika: lexikoa, gramatika: sintaxia, herria, kontakizuna, negua, ogibideak: egurgilea, ogibideak: itzain, ogibideak: itzaina, ogibideak: sukaldaria\n00:02:10 gramatika: fonetika Adreilu, Jaungoikoa, joan.\n00:04:50 kontakizuna Iruritako bentakoei buruz hitz egiten dute. Bere iloba batzuek etxea konpondu dute orain. Kontakizunak: pinudia; autobusa bentan gelditu zen aldi batean gertatu zena.\n00:07:25 Gerra Gerrara bolondres joan ziren Tolosara. Beste bi anaiak joan ziren eta bera libratu zen. Gerra garaian etxean egiten zuten lana. Mendi aldean Gerraren eragina ez zen Erriberan bezain gogorra izan.\n00:11:45 herria Herrian orain hirurogei bat pertsona bizi dira. Inguruko jendea bertara joaten da eta etxe berriak egin edo zahar batzuk erosten dituzte. Baina normalean jendeak ez du etxerik saldu nahi. Astean zehar ere bertan bizi diren gazteak ere badaude. Normalean etxeko lanak ez du denentzat ematen.\n00:18:40 gramatika: sintaxia Gazteak, guztiak, lehengusuak, egon(izan(du). Honekin dut konfidantza, gripea hartu dut Martinengandik, zuregatik erori naiz, hitz egin, solas egin, iharduki, politikaren gainean hitz egin, nik zu(ri) ezagutzen zaitut, nondik ezagutzen nauzu?, ezagutzen zaituztet, ezagutzen dek (nauzu)?\n00:20:15 kontakizuna, ogibideak: itzaina Kontakizuna: Behin feria batera joan ziren eta han bera ezagutu eta itzain onena zela esan zion gizon bat zegoen. Berak ez zuen gizon hura ezagutzen.\n00:22:40 ogibideak: itzain Mendian idiekin lanean ari zirela nola lo egiten zuten eta zer jaten zuten: babak. Erron patroi luzaro egon zen. Lana dela eta ezagutzen duen zenbait laguni buruz ari dira.\n00:24:50 abeltzantza Ganadu mota bakarra jarriz gero egin daiteke dirua, baina ez mota askotakoa jarriz. Mezkirizko egoera.\n00:28:32 denetarik Orreagaren irakasle lana. Itsasoko ikasleak. Jendea Iruñera joaten da.\n00:29:37 eguraldia: elurra, negua Negua eta elurra herri desberdinetan.\n00:30:45 gramatika: fonetika Neguan, etxean, bidean, etxe batean, goizean, gauean, hemen berean.\n00:31:50 denetarik, eskola Mezkirizko taberna kendu zuten baina gazteek elkartea konpondu zuten eta oso ongi dago. Itsason jadanik ez dago eskolarik, Jauntsaratsera joaten dira haurrak ibar guztitik.\n00:01:30 denetarik Irurtzun eta Ultzamatik Iruñera dagoen distantzia.\n00:05:35 feriak Herria polita da. Laurehun bat behi daude herrian. Etxeetan ikuiluak badaude ere, badira borda batzuk mendian bertan eduki ahal izateko. (3.00") Feriak. Oinez eramaten zituzten behiak eta txerriak. Bi egun kostatzen zitzaien ailegatzea eta bidean egiten zuten lo. Astero izaten ziren. Orain Irurtzunen astearteetan egiten da. Ezkontzak ere egiten ziren bertan.\n00:08:05 ezkontza Batzuetan gurasoek prestatzen zituzten ezkontzak ferietan eta beste batzuetan gurasorik gabe bilatzen zituzten mutilek. Neskek ere atera beharko lukete gustoko duten mutila. Hau da orain gertatzen dena.\n00:09:00 denetarik Berak lan handia egin du, baina dirua ere lortu du. Beraz, orain gozatzeko denbora da.\n00:14:30 elkartea Elkarteko kide guztiek giltza dute. Hartzen dutena libreta batean apuntatu egiten dute eta hogei egunetan behin ordaintzen dute. Gazte bat sartzen da eta berarekin eta berari buruz hitz egiten dute.\n00:16:00 euskara Herriko gazteek gehienbat euskaraz egiten dute. Gaztearekin hitz egiten du.\n00:20:00 abeltzantza: behiak, autoak, denetarik Pentsu asko erabiltzen dute eta dirua gastatzen da horretan. Kanpoan jatea garestia da. Behiak jeiztea gaueko hamarretan bukatzen dute. Hiruren bat makina dute etxe bakoitzean. Berak zituen behi guztiak saldu egin zituen operatu zutenean. Autoz ibiltzen zen bera aziendekin. Orain lokartu egiten da autoan. Istripu bat izan zuen.\n00:27:00 kontakizuna, ogibideak: sukaldaria Bi iloba baditu. Batek "Toro"-n egiten du lan eta bestea sukaldaria da. Azken honen kontakizunak. Beste ilobaren kontakizunak.\n00:27:50 gramatika: lexikoa "Ezkondu" nola esaten duten.\n00:29:45 ogibideak: itzain Idiak ferratzera joaten zen bera Irurita aldera. Oso ongi ezagutzen ditu mendiak. Itzain ibili zenean ezagutu zuen jendeari buruz hitz egiten dute.\n00:31:49 kontakizuna, ogibideak: egurgilea Egurgileek Kataluniara bidaltzen zuten egurra. Aurizberrik Mezkiritzek baino mendi gehiago zergatik duen kontatzen du Orreagak.


Ur-ekintzak: arrauna eta piraguismoa. – Mundaiz Ikastetxea\nUr-ekintzak: arrauna eta piraguismoa.\nMundaizeko ikasleek, udazken eta udaberriko gorputz hezkuntzako orduetan, ur-ekintzak dituzte, hau da, arrauna eta piraguismoa.\nNaturan eginiko jarduerak izaki, hezkuntzarako lan interesgarria lantzeaz gain, ez ohiko esperientziak bizi dituzte. Ez ohiko kirolak izaki, jarduera erakargarriak bihurtzen dira, zuzeneko eta zeharkako irakaspen asko eskaintzen dizkigutenak.\nJarduera hauen helburua, talde lana (talde lanaren balio, funtzioa eta honen inguruko ariketak), eta natur eremuan eta eremuarekiko errespetuz jokatzea da.”


Ohar legala – Berbaro\nLege abisu honek (aurrerantzean “Lege Abisua”) Interneteko http://www.berbaro.eus atariaren (aurrerantzean “Webgunea”) erabilera arautzen du. Webgunea Berbaro Elkartea. Helbidea: Laubideta kalea 6C, 48200, Durango, Bizkaia. IFK: G48304687.\nNormalean, Berbaro Elkartearen eta webgunean dauden zerbitzu telematikoen erabiltzaileen arteko harremanak, Espainiako legeria eta jurisdikzioaren menpe daude.\n1.- Web orrien jabetza intelektualeko eskubideak, diseinu grafikoa, logoak, argazkiak, bideoak eta kodeak Berbaro Elkartearenak dira. Beraz, debekatuta dago horiek kopiatu, banatu, publikoki erakutsi, eraldatu edo web orrien edukiarekin egin daitekeen edozer egitea, iturriak aipatzen badira ere, Berbaro elkartearen baimen idatziarekin salbu. Enpresaren web orrietan dauden edozein motako izen komertzial, marka edo zeinu guztiak euren jabeenak dira eta legeak babesten ditu.\n2.- Webgunetik deskargatu daitezkeen doako edukiak, testuak, artxiboak eta abar Creative Commons Aitortu-PartekatuBerdin 3.0 lizentziapean daude.\nLizentzia honekin, edukiak kopiatu, banatu eta erakutsi zein lan eratorriak egin ahal izango dituzu, ondorengo baldintzak beteaz:\n– Edukiaren jatorrizko egilea aipatu behar duzu.\n– Edukiaren aldaketarik egiten baduzu, edo lan eratorri bat sortzen baduzu, hura saldu edo banatzekotan, honako lizentzia honen baldintza berbeetan egin beharko duzu.\n3.- Copyright sinboloa duten testuen kasuan, berriz, eskubide guztiak egileenak dira.\n4.- Azkenik, erabiltzaileak Berbaro elkartearen baimena dauka babestutako sorkuntza intelektualak, edukiak eta aktiboak (eskubide esklusibodunak edo gabeak) ikusteko, inprimatzeko, kopiatzeko eta disko gogorrean edo bestelako euskarri batean gordetzeko, baldin eta helburua pertsonala eta pribatua bada, banatzeko edo merkaturatzeko asmorik gabea; betiere, aipatu eskubideak eta edukiak ezin dira aldatu edo deskonpilatu. Erabilera pertsonal hori bidezkoa da hemen aipatu egile eskubideak eta jabetza industrialeko eskubideak errespetatzen badira; alde horretatik, erabiltzaileak ez du lizentziarik jasotzen.\n1.- Erabiltzaileak legearen arabera erabiliko ditu webgune honetako zerbitzuak, errespetuz eta hirugarrenei kalterik sortzeko asmorik gabe. Berbaro Elkarteak eskubidea du erabiltzaileen komentarioak ezabatzeko, baldin eta pertsonen duintasunaren kontrakoak baldin badira edota diskriminatzaileak, arrazistak edo iraingarriak baldin badira. Nolanahi ere, webgunearen erabiltzaileek adierazitako iritzien ardura eta erantzukizuna berena da, eta ez Berbaro Elkartearena.\n2.- Cookien erabilera. Berbaro Elkarteak cookie-ak erabili ahal izango ditu erabiltzaileen nabigazioa pertsonalizatzeko eta errazteko. Cookie-ak erabiltzaile anonimo bati eta bere ordenagailuari lotzen zaizkio eta ez dute erabiltzaile horren datu pertsonalei atzemateko erreferentziarik ematen. Erabiltzaileak aukera izango du bere nabigatzailea konfiguratzeko, cookie-ak onar ez ditzan.\n3.- Zerbitzuaren doakotasuna. Webguneak ematen dituen zerbitzu guztiak doakoak dira. Inoiz ordainpeko zerbitzuren bat balego, garbi adieraziko da dagokion orrian zein den bere prezioa, zein zerga diren aplikagarriak eta abar.\nBerbaro elkartearen web orrietan loturak (link) daude, eta helburu informatiboa soila daukate. Asmoa ez da loturetako guneak iradoki edo aholkatzea.\nDatu Pertsonalen Babeserako 15/1999 Lege Organikoan (abenduaren 13koa) ezarritakoaren arabera, Berbaro elkarteak zera jakinarazi nahi dio Erabiltzaileari: badagoela fitxategi automatizatu bat, Berbaro Elkarteak norberarentzako eta bere erantzukizunpean sortutakoa, datu pertsonalak gordetzeko. Helburua erabiltzailearekiko harremana mantendu eta kudeatzea da, baita informazio lana egitea ere. Baldintza orokor horiek onartzeko unean, Berbaro Elkarteak bere zerbitzuak emateko behar dituen datuak eskatuko dizkio erabiltzaileari.\nBerbaro elkartearen helburua erabiltzailearekiko harremana mantendu eta kudeatzea da, baita informazioa ematea ere.\nGure zerbitzuetako batzuk adin txikikoei zuzenduta egotekotan, Berbaro Elkarteak guraso edo tutoreen adostasuna eskatuko du datu pertsonalak hartzeko, edo hala badagokio, datuen tratamendu automatizaturako.\nBerbaro Elkarteak ez dizkio beste inori erabiltzaileen datuak utziko.\nErabiltzaileari jakinarazi behar zaizkio datu pertsonalen babesari buruzko baldintzak eta Berbaro elkarteak helburu horretarako darabilen tratamendua. Atarian ematen diren zerbitzu batzuek baldintza bereziak eta aurreikuspen espezifikoak eduki ditzakete Datu Pertsonalen babesari dagokionez.\n1.- Berbaro Elkarteak ez du bere gain hartuko gerta daitezkeen edozein motatako kalteren erantzukizuna: edukietan izan daitezkeen hutsune edo akatsak, webgunea une jakinen batean atzigarri ez izatea, birus edo bestelako programa informatiko kaltegarrien zabalpena…\n2.- Berbaro Elkarteak eskubidea du webgunearen edukiak aldatzeko edo kentzeko eta, baita ere, zerbitzua eteteko denboraldi batez edota behin betiko.\nPribatasun Politika honek Interneteko http://www.berbaro.eus atariaren (aurrerantzean “Webgunea”) erabilera arautzen du. Webgunea Berbaro Elkartea. Helbidea: Laubideta kalea 6C, 48200, Durango, Bizkaia. IFK: G48304687.\nKonfidentzialtasuna eta datu-babesa\n2016ko Apirilaren 27an RGPD-an ezarritakoaren arabera, Berbaro Elkarteak erabiltzaileari jakinarazten dio Berbaro Elkartean aldetik izaera pertsonaleko datuen tratamendu automatizatu bat existitzen dela eta beraien erantzukizuna dela, erabiltzailearekin harremana mantendu eta kudatzeko helburuarekin baita informatze lanetarako. Baldintza hauek onartzeko orduan, Berbaro Elkarteak beraien zerbitzuen prestaziorako ezinbestekoak diren datu batzuk biltzea beharko du erabiltzailera aldetik.\nErregistroaren inprimakia betetzea nahitaezkoa da webgunean eskainitako zenbait zerbitzu erabili ahal izateko. Eskatutako datu pertsonalak ez erraztea edota datuen babes politika ez onartzeak, izaera pertsonaleko datuak eskatzen dituzten edozein promozioetan ezin harpidetu, erregistratu edo parte hartu supozaten du.\n2016ko Apirilaren 27an RGPD-an ezarritakoaren arabera, jakinarazten dizuegu erabiltzaile gisa erregistratu ondoren eskuratutako datu pertsonalak Berbaro Elkartea (Egoitza soziala: Pinondo etxea, 1, 48200, Durango, Bizkaia eta IFK: G48304687) jabetzako fitxategietara gehituko direla, ekainaren 11ko 1720/2007 Errege Dekretuak ezarritako segurtasun-neurriak implementatuta eukinik.\nErabiltzailea da emondako datuen egiazkotasun eta zuzenketen erantzule bakarra, ez Berbaro Elkartea. Edozein kasutan, erabiltzaileek erantzuten behar dute erraztutako datuen doitasun, iraunaldi eta egiazkotasunaren aurrean eta behar bezala eguneratuta edukitzeko kopromesua hartu behar dute. Erabiltzaileak izena emateko imprimakia zein harpidetzan informazio guztia eta zuzena ematen duela hitzeman behar du.\nBerbaro Elkartea ez da erantzule egiten beste iturri batek edo berak landu ez duen informazioetaz. Beraz ez du bere gain hartuko hauek erabiltzeak sortu ditzaken kalteak. Berbaro Elkarteak bere web orrialdeko informazioa eguneratu, aldatu edota ezabatzeko eskubidea du baita haien bistaratzea mugatzeko edo debekatzeko. Berbaro Elkartea ez da, berak kanpoko iturri baten izenean, emandako informazioaren akats, hutsegite edo omisioak erabiltzaileari sor ditzakioken kalte edo kalte-ordainen arduradun.\nBerbaro Elkartea webguneak du cookirik erabiltzen, hauek erabiltzailearen terminalean gordetako informazio fitxategi fisikok dira eta atarian zehar erabiltzailearen nabigazioa errazteko balio dute. Alan eta guzti, erabiltzaileak bere nabigatzailea konfiguratzeko aukera du fitxategi hauen instalazioa galarazi dezan.\nBerbaro Elkartearen helburuak erabiltzailearekiko harremanak mantetzea eta kudeatzea dira, baita informazioa ematea.\nGure zerbitzuak zehazki adingabekoei zuzenduta badijoaz, datu pertsonalak biltzeko garaian Berbaro Elkarteak guraso edo tutoreen adostasuna eskatuko du, baita datuen tratamendu automatizaturako.\nBerbaro Elkarteak ez dizkio lagatuko erabiltzaileen datuak hirugarren bati.\nMezuak igortzeko edo sarrera, zuzenketa, kentzea, muga, eramangarritasun eta oposizio eskubidea gauzatzeko ondorengo helbidea erabili daiteke http://www.berbaro.eus baita posta arrunta erabiliz Berbaro Elkartea, Ref. RGPD, Laubideta kalea 6C, 48200, Durango, Bizkaia helbidera zuzenduta gutun bat bidali.\nEskubide hauek gauzatzeko beharrezkoa da Berbaro Elkarteari zure nortasun agiriaren edo legezko beste edozein dokumentu baten kopia bat bidaltzea zure nortasuna egiaztatzeko.\nBerbaro Elkarteak legeak eskatzen dituen datu pertsonalen babes segurtasun mailak hartu ditu eta beraien esku dauden beste baliabide eta neurri tekniko osagarriak instalatzen saiatzen dira Berbaro Elkarteari emandako datu petsonalen galera, erabilera desegokia, aldaketa, baimen gabeko atzipen edota lapurreta sahiesteko. Bestalde sistema elektroniko honen funtzionamendu operatiboan beraiekin zerikusirik ez duten interferentzia, ez-egite, eten, virus informatiko, matxura telefoniko edo deskonexioen ondorioz kalte edo kalte-ordainen suertatuz gero ez da beraien erantzule egiten; ezta teléfono linien edo datuak prozesatzeko zentroen gainkarga edo hutsen erruz sistema elektroniko honen erabileran suertatutako atzerapen edo blokeoetaz; ezta ere beraien kontroletik kanpo hirugarren batzuk legez kanpoko intromisioen ondorioz eragindako kalteez. Hala ere, erabiltzailea kontzientea izan behar da Interneteko segurtasun-neurriak ez direla menderaezinak.\nErabiltzaileak aitortzen du datu pertsonalen babesari buruzko baldintzetaz informatua izan dela eta Berbaro Elkartearen aldetik haien tratamendu automatizatua onartzen eta baimentzen du idatzi honetan datu pertsonalen polikaren inguruan aipatzen diren helburuetarako. Webgunean emandako zenbait zerbitzuk baldintza bereziak eduki ahal dituzte datu pertsonalen babesari buruzko xedapen bereziak aurreikusita.


Zarauzko eskaintza turistikoa aurkeztu dute Valentzian - Zarautz - Zarauzkohitza.eus\nZarauzko eskaintza turistikoa aurkeztu dute Valentzian\nZarauzko Hitza 2018-11-27 17:05\nPasa den asteburuan Destinos Euskadi marka turistikoak bere eskaintza turistikoa aurkeztu zuen Valentzian. Bilbo, Donostia, Gasteiz, Hondarribia, Irun eta Zarautzek osatzen dute marka, eta gainontzeko herrietako ordezkariekin batera, Valentzian izan da Ixidor Larrañaga, Zarauzko Turismo zinegotzia.\nValentziarren artean Euskal Autonomia Erkidegoa bisitatzea "gero eta ohikoagoa" dela azaldu dute. 2018ko lehen bederatzi hilabeteetan inoiz baino valentziar gehiago jaso du EAEk. Guztira, 79.329 izan dira Valentziako bisitariak tarte horretan, aurreko urtean baino %5 gehiago.\nAsteburuan izandako jardunaldietan, Destinos Euskadi marka turistikoaren eskutik hainbat elikagairen dastaketa egiteko aukera izan da: Arabar Errioxako ardoa, Txakolina, Idiazabalgo gazta... Horrez gain, harrijasotzaileak eta aizkolariak ere izan dira.\nDestinos Euskadik gogorarazi du, Valentziako zezen plazan daukan egoitzan EAEko helmuga eta programazio turistikoei buruzko informazio guztia topatu daitekeela.